
Snáď mi Jozef Cíger Hronský (nie to nie je ten hoke- 
jista) odpustí, že som si dovolil vymeniť jeho hrdinu 
za Maxa Payna, ale ak by pán Hronský písal v tejto 
dobe, určite by Jozefa Maka, za bývalého 
newyorského detektíva rád vymenil aj on. Snáď totiž 
nie je na svete človeka, ktorý by zniesol viac smoly, 
utrpenia a nešťastia, ako si na svojom chrbte nesie 
Max Payne. Tí ktorí jeho príbeh poznajú, vedia, že 
sa mu jedného chladného večera načisto rozsypal 
život a následné udalosti prvých dvoch dielov tejto 
série sa nepekne pohrali s jeho psychickým stavom. 
TÍ ktorí nevedia o Maxovi nič, môžu si o ňom zistiť 
viac v tomto článku (Herné legendy - Max Payne) 


Niekto povedal, že v živote si raz hore a raz dolu, 
ale pre Maxa to akosi neplatí, sinusoida jeho života 
stúpajúcu tendenciu nenabrala už poriadne dlho a 
ako sa zdá v najbližšom čase sa to ani nestane. Prvé 
dva diely Maxa sa vyznačovali precízne budovanou 
noir atmosférou, ktorú skvele gradovala depresívna 
príchuť zmaru a beznádeje. Akoby aj nie, veď tieto 
diely majú na svedomí Remedy Games, ktorí majú 
svoje sídlo vo Fínsku a tam to počas dlhých tmavých 

: „Trp Max. Človek milión si, nuž vydržíš 

: všetko, keďže nie je pravda, že najtvrdší je 

: kameň, najmocnejšia je oceľ, ale pravda je, že 
: najviac vydrží na svete obyčajný Max Payne.“ 


ooooocoocooce 


večerov nie je zrovna med/vodku lízať. Lenže svet a 
prachy sa točia a tretí diel už k nám nepriletel zo 
severu Európy. Na Maxovi tentokrát pracovali 
chlapci z cenami ovenčeného Rockstaru. Zmena au- 
torov hry je vždy nepríjemná a v prípade sérií, ktoré 
okrem určitej prvoplánovosti pridávajú k dobru aj 
nejaký ten vlastný flow a zanechajú v hráčoch určitý 
špecifický pocit, je takáto zmena o to viac rany jatri- 
aca. Našťastie, ak už by nejaká hra autorov zmeniť 
mala, tak by som si vždy prial, aby noví autori boli 
chlapci od Rockstaru. Oni jednoducho nevedia robiť 
zlé hry. Takže nemajte strach, ani v prípade Maxa 
nepôjde o výnimku potvrdzujúcu pravidlo. 


Prvé obrázky Maxa Payna z tretieho dielu znamenali 
doslova K.O. pre všetkých tých, ktorí zbožňovali 
starého Maxa. Holohlavý chlapík s pivným bruškom 
v havajskej košeli rieši problémy v brazílskej favele. 
Šok, čo iné sa dá napísať. Naviac je na tých 
obrázkoch ktokoľvek iný len nie Sam Lake, ktorého 
ksicht bol akýmsi Maxovým trademarkom. Ale život 
je zmena a zvyknete si aj vy, mimochodom aj tak sa 
netreba sa báť, minimálne polovicu hry strávite s 

vlasmi. Navyše vývoj hry (aspoň 
podľa PR oddelenia) Rockstar 
konzultoval priamo s Remedy takže 
kontinuita, aspoň aká taká je za- 
chovaná. Síce tu teda máme Maxa s 
novou tvárou, zasadeného v úplne 
novom prostredí, ale smola a trápe- 
nie zostalo z minula a rovnako tak 
aj James McCaffrey, ktorý Maxovi 
prepožičal jeho nezameniteľný hlas. 
Verte mi, na nového Maxa si 
zvyknete ešte skôr ako sa prvýkrát 
vyzvracia do umyvadla. 


New York už nie je tým mestom, 
ktorým býval. Starých zločincov, 
ktorí okrem brutality a násilia, 
predsa len mali aj nejaký ten štýl a 
kódex, nahradili ich rozmaznané 
deti, ktoré hnané pocitom bezpečia, 
nedotknuteľnosti a návykových 
látok predstavujú novú vlnu, ktorej 
starí vlci ako Max už nerozumejú a 
odmietajú ju akceptovať. Niet divu, 
že keď sa tieto dva úplne iné svety 
dostanú do vzájomnej konfrontácie, 
vyvstane z toho sled udalostí, ktoré 
Maxovi dajú na výber len z dvoch 
možností, buď New York a istá smrť, 
alebo Brazília a aspoň nejaká imitá- 
cia života. 


Sex, chilli a samba, tri veci, ktoré 
spolu s futbalom hovoria o Brazílii 
viac ako všetky jej štátne symboly 
dokopy. Ale na tieto veci môže Max 
v pokoji zabudnúť. Do Brazílie 
prišiel za prácou (aj). Byť body- 
guardom brazílskeho podnikateľa je 
dobrý spôsob ako odísť z tohto sveta 
so cťou. A to Max chce, hoci priamo 
si to priznať nechce pretože, nech 
už ho jeho démoni zmáhajú 
akokoľvek, nech už akokoľvek trpí, 
priložiť si pištoľ k spánku a stlačiť 
spúšť, to nie je spôsob, ktorým sa 

patrí zísť z tohto sveta. Aj keď by to 
bolo jednoduché a jednoduchšie, to 
určite. Autori sa s Maxom nemaz- 
najú a scenárista príbehu si z neho 
spravil vlastnú voodoo bábiku. Max 
žije, teda vlastne prežíva len na 
kombinácii liekov a alkoholu, to jed- 
iné dokáže utlmiť bolesť, ktorú si v 
sebe nesie. Navyše je to spôsob ako 
sa pomaly zabíjať a zároveň klamať 
svojmu svedomiu. Lenže skôr ako to 
Max dokáže sám, urobia chlapci z 
favely za Maxovým príjemným dov- 
olenkovým zomieraním hrubú čiaru 
a smrť budú opäť roznášať štipľavé 
mušky vystrelené z toho najlepšieho 
čo zbrojárske podniky po celom 
svete dostali na montážne linky. 


Ani alkohol a lieky našťastie ne- 
dokázali v Maxovi potlačiť inštinkty 
a tak hneď ako vlhký brazílsky vz- 
duch pretnú prvé olovené včely, 
zmení sa troska na nemilosrdnú 
mašinu na zabíjanie. A vy prakticky 
okamžite zistíte, že všetko to dobré 
zo starých dielov v hre ostalo. 
Akonáhle padne prvý výstrel jed- 
náte inštinktívne a hra vás za pár 
minút naučí všetko čo potreba, aby 
ste prežili. To znamená, že vás 
naučí strieľať. Lebo o nič iné v Max 
Payne 3 nejde. Budete strieľať, 
strieľať a strieľať, tak veľa až sa 
sami budete čudovať, koľko matiek 
vo favelách rodí zločincov a vrahov. 
Na začiatku hry je dobré nastaviť si 
spôsob zameriavania protivníkov. 
Máte na výber tri možnosti a vyber- 
ajte dobre, svojim výberom si 
výrazne ovplyvnite hru. Buď zvolíte 
úplnú automatiku, poloautomatiku, 
alebo môžete ísť proti kanárikom 
bez akejkoľvek asistencie pri 
streľbe, čo vám dôrazne 
odporúčam. Prestrelky potom síce 

nebudú vyzerať až tak sexi ako vo 
filmoch, ale budú krásne živelné a 
každá bude iná, na to vezmite jed. 


Autori vedeli na čom je celá hra 
postavená a tak do súbojov dali 
úplne všetko, práve prestrelky sú 
ťahúňom tejto hry, nie príbeh, ktorý 
hoc jednoduchý je dobrý, ale 
číročistá radosť z roznášania smrti 
vás pohltí. Už hneď druhá pre- 
strelka v hre v nočnom klube vás 
odrovná svojou, neskutočnou chore- 
ografiou, rýchlosťou a nekompro- 
misnosťou. Olovo lieta, protivníkov 
je šialená presila a do toho vám 
Rockstar hodí svoj najväčší tromf. 
hovorím samozrejme o bullet-time. 
Akonáhle tento mód zapnete, čas sa 
spomalí, obraz rozostrí a farebné 
spektrum sa pomocou filtrov upraví 
tak, aby vaše zmysly opantala ab- 
solútna radosť z každého dobre 
miereného náboja trhajúceho 
tkanivo na telách vašich nepriateľov. 
Bullet-time je nepostrádateľnou in- 
gredienciou hier s Maxom Paynom a 
ani v treťom pokračovaní by ste sa 
bez neho ďaleko nedostali. Pro- 
tivníkov je mnoho a hoci podľa vý- 
zoru nevyzerajú ani na to, že by 
niekedy kývali učiteľke s dokladom 
o ukončení základnej školy, dokážu 
vás poriadne prekvapiť. Jednak sa 
dokážu celkom umne skryť, ale 
hlavne si vás dokážu nadbehnúť a 
ak príliš dlho stojíte na jednom mi- 
este, skôr či neskôr sa vám za 
chrbát dostanú. Rockstar naviac 
niekoľkokrát atmosfére súboja 
výrazne pomôže barličkou zvanou 
skript a tak sa napríklad v spoma- 
lenom zábere rútite s helikoptérou 
k zemi, no zároveň strieľate po pro- 
tivníkoch, ktorí už čakajú v okolí mi- 
esta dopadu. Jednoducho skvelé a 

vy si každý taktýto autorský 
zámer vychutnáte. 


Vychutnáte si však aj iné veci, 
napríklad, nech to znie akokoľvek 
morbídne, smrť svojich obetí. Ako 
som už spomenul, každá pre- 
strelka je ako choreografia a tá 
má aj svoje zakončenie. A to 
predsa musí nejako vygradovať a 
tak akonáhle dostanete aj posled- 
ného protivníka hra vás odmení 
krásnym záberom na letiacu 
guľku, ktorá vašej nebohej obeti 
spôsobila exitus. Reálne zobraze- 
nie zranenia, ktoré spôsobila je 
úplne samozrejmé a vy, ak na to 
máte žalúdok, sa môžete 
pokochať skutočne detailným 
záberom na zásah protivníka. 
Čerešničkou na krvavej torte 
potom už je to, že aj počas tohto 
spomaleného záberu na smrť, 
môžete naďalej strieľať a náležite 
si tak vychutnať pohľad na 
zášklby tela, práve zasiahnutého 
guľkami. Ja viem, znie to sku- 
točne morbídne, a viem si pred- 
staviť spravodlivý hnev a údes 
všetkých matiek, ľavicových in- 
telektuálov a bulvárnych nov- 
ináriek, ktorí niečo také ako 
krásu hry nikdy nedokážu 
pochopiť. Áno táto hra je 
brutálna, ale vôbec nie prvo- 
plánovo, nepchá násilie a brutal- 
itu všade kde môže, aby šokovala. 
Nie, nie na to sú v Rockstare 
príliš inteligentní. Miesto toho 
vás v pravý moment prekvapia 
naturálnou brutalitou, ktorá vo 
vás skutočne zanechá dojem a 
naviac v takýchto situáciách 
dokážete ešte lepšie pochopiť ro- 
zorvanú osobnosť Maxa Payna, 
pretože aj keď to tak už na prvý 
pohľad nevyzerá, v jeho vnútri sa 
ešte stále skrýva človek. 


Bullet-time sa vám dobíja 
streľbou, vašou aj vašich pro- 
tivníkov a tak je dobré páliť po 
všetkom čo sa hýbe. Efektu 
vražedného pekla pri pre- 
strelkách napomáha aj čiastočne 
zničiteľné prostredie, takže 
napríklad v budove okolo vás 
bude lietať sklo a podobne (Sm- 
rtonostná pasca rulezz). Kaličiť 
telá protivníkov i prostredia vám 
samozrejme najčastejšie 
napomáhajú zbrane. Do rúk sa 

vám dostanú rôzne kalibre toho 
najlepšieho, čo dráždi a spô- 
sobuje vlhké sny všetkých teroris- 
tov sveta. Autori však dokázali 
efektivitu zbraní vyvážiť tak 
skvele, že aj ku koncu hry vás z 
každého problému bez problémov 
dostane aj jeden Desert Eagle v 
ruke. Skutočne je málo hier, kde 
máte k dispozícii tak mnoho 
zbraní a pritom tak ako v sku- 
točnosti, každá z nich je desivé 
vražedné monštrum. Lenže 
palebná sila niečo stojí. Max nie 
je superman a tak máte možnosť 
mať pri sebe len 2 malé zbrane a 
jednu veľkú (brokovnica, 
samopal, útočná puška). Navyše 
ak Max strieľa obojručne z dvoch 
menších zbraní, veľkú zbraň 
jednoducho pustí, tak ako by sa 
to dialo aj v skutočnosti, takže je 
len na vás, či budete so sebou 
vláčiť veľkú zbraň, alebo to 
necháte na pištoliach a UZI. 


Ani množstvo zbraní vám, ale 
niekedy nepomôže. Max Payne 3 
je totiž dosť náročná hra a to aj 
na normal obtiažnosti, čo je 
druhá možnosť zo štyroch. Je to 
spôsobené, jednak tým čo som 
spomínal, teda vcelku slušnou 
umelou inteligenciou protivníkov, 
jednak aj tým, že môžete zabud- 
núť na automatické uzdravovanie. 
Nech sa schováte kamkoľvek 
zdravie sa vám neobnoví. Ani 
keby ste sa tvárili najzúfalejšie a 
najzúboženejšie ako dokážete, 
jednotky a nuly nepustia. Treba 
poctivo hľadať krabičky s liekmi, 
ktoré tu slúžia ako lekárničky a 
Maxovi ako tak doplnia zdravie. 
Aj tak však najčastejšie budete 
behať s ukazovateľom zdravia za- 


farbeným do červena a s litrami 
adrenalínu v krvi zúfalo strieľať 
po poslednom protivníkovi v mi- 
estnosti. Našťastie Rockstar bol 
ako tak milosrdný a vo väčšine 
prípadov pri kritickom zásahu ne- 
zomriete hneď, ale máte šancu sa 
zachrániť tým, že zabijete toho, 
kto vás postrelil. Áno možno to 
neznie zrovna skvele, alebo log- 
icky, ale v rámci zábavy a 
hrateľnosti ide o skvelý prvok, 
hoci niekedy je nepríjemné, keď 
strieľate po protivníkovi a zrazu 
sa musíte otočiť o 180 stupňov a 
páliť po niekom inom. Aj tak však 
tento prvok jednoznačne chválim. 


Takýto vizuálny orgazmus by 
samozrejme nebol možný bez 
skvelej grafiky a perfektných 
zvukov. Žiadne pochybnosti, 
Rockstar dlhodobo dokazuje, že 
na poli grafiky a zvuku patrí k 
špičke a inak tomu nie je ani tu. 
Prvý dojem zo Sao Paula je 
jednoducho úžasný a človeku, 
ktorý má v pamäti noirovské 
skoro až monochromatické min- 
ulé diely, Brazília vypáli farby do 
sietnice. Čo však dostáva pun- 
tičkára ako mňa do kolien je 
množstvo detailov, ktoré tu sú, 
nekráčate žiadnymi prázdnymi 
koridormi, všade sa povaľujú veci, 
množstvo VECÍ, ktoré proste pa- 
tria ku každodennému životu, v 
kanceláriách sú to kancelárske 
potreby, vo favelách papiere a bo- 
hviečovšetko a napríklad na fut- 
balovom štadióne v šatni a 
trénerskej miestnosti také ve- 
cičky ako tabuľky na ukazovanie 
taktiky a podobne. Áno, milujem 
keď niekto rozmýšľa a leveldizajn 
tvorí s logikou a citom. Rovnako 


MÁJ 2012 


tak zvuk, chlapci z faviel nebudú 
na seba pokrikovať spisovnou an- 
gličtinou, portugalčinu tu budete 
počuť častejšie než je zdravé a to 
aj také výrazy po ktorých by Cris- 
tiano Ronaldo s vami už nikdy nep- 
rehovoril. Zvuky trieštiaceho skla, 
rachotiacich zbraní, ale aj tóny 
linúce sa z predpotopného rádia 
dotvárajú atmosféru presne tak 
ako treba. Niet sa čoho báť, žiadna 
sterilita prostredia tu nehrozí. Aj 
samotný Max je vymodelovaný 
dokonale a keď pri bullet-time sle- 
dujete jeho skok plavmo (Shoot- 
dodge), alebo výmenu zásobníkov 
čeľusť letí k zemi. Nádhera, pristi- 
hol som sa, že mením zásobník v 
UZI len preto, aby som videl, ako 
ich Max automatický vyhodí a 
nasadí nové. Vizuálna stránka hry 
na jednotku. Dal by som aj 
hviezdičku, ale to by museli byť 
pohyby protivníkov troška menej 
toporné ako sú. 


Ale musím aj haniť, hoci našťastie 
nie výrazne. To čo mi celú hru na- 
jviac pilo krv, je krycí systém. 
Rockstar s ním má problémy trvalo 
a ani tu veru nenašiel liek na jeho 
vyliečenie. Autori ho do hry za- 
komponovali dosť výrazne, hoci ne- 
treba sa báť, že by ste hrali druhé 
Gears of War. Väčšinou vás hra 
práve naopak núti k dynamike a 
meneniu palebných postov, no sem 
tam sa stane, že sa kryť jednodu- 
cho musíte. Krytie je však tak 
kostrbaté, že len málokedy Max 
urobí to čo by ste logicky očakávali 
a čo by spravil asi každý. Trafiť sa 
do krytu za stíp tak môže byť 
niekedy veľmi frustrujúca záleži- 
tosť. Naviac opustiť kryt je raz 
nemožné a o chvíľu zasa veľmi 
ľahké a tak často miesto toho aby 
Max čupel za prekážkou a zasypá- 
val protivníkov krycou paľbou 
robíte nezmyselné kotrmelce, aby 
ste sa zasa vrátili do krytu z 
ktorého ten holohlavý pako zasa 
vyliezol. Čo tiež zamrzí je sku- 
točnosť, že Max Payne 3 je prach- 
sprostá strieľačka. Nič viacej a nič 
menej nemáte na práci. Len 
strieľať. Zabudnite na lozenie, 
skákanie, alebo riešenie čo- 
hokoľvek náročnejšieho ako 
stláčanie gombíkov na otvorenie 
brány. Nič také tu nie je. V dlhších 


úrovniach tak sem tam vzniká 
stereotyp a hoci do nudy to vďaka 
častej zmene prostredia neskízne 
snáď nikdy, ku koncu hry už 
budete mať strieľania skutočne 
dosť. Krv mi tiež vedeli zdvihnúť 
nie zrovna dobre rozvrhnuté 
checkpointy. Hra je skutočne dosť 
náročná av niektorých miestach 
tak opakujete relatívne dlhú vzdi- 
alenosť, čo zrovna pri tejto hre 
dosť zabíja zámer autorov vytvoriť 
dynamickú strieľačku z pohľadu 
tretej osoby. Ale s tým by sa mal 
vedieť popasovať každý a niektorí 
Z vás to snáď ani nebudú brať ako 
zápor. Rovnako tak by som do 
kategórie zápor-nezápor zaradil aj 
videoklipové sekvencie hry. Hlavne 
zo začiatku je hra dosť často 
rozkúskovaná rýchlou videovsu- 
vkou, čo u dosť ľudí nevyvoláva 
zrovna dvakrát nadšené reakcie. 
Mne osobne to nevadilo, mám rád 
videoklipové filmy od Guya 
Ritchieho, ale mnoho mojich kole- 
gov rýchle strihy vyrušovali a 
nezvykli si na ne. Jediné čo na tom 
bolo nepríjemné mne, bolo to, že 
vám takáto vsuvka niekedy 
rozhádzala orientáciu. Našťastie 
nič iné vás pri hre otravovať neb- 
ude, v tomto je Rockstar precízny 
a hra je vyladená. 


Špeciálnou položkou v hre je 
potom multiplayer. Autori naň pri 
rôznych prezentáciách kládli dôraz 
a ako už správne tušíte nie je tu 
len ako povinný prívesok k singlu, 
holt Rockstar nie sú EA... Na zači- 
atok vás ale čaká malé a vmojom 
prípade nie veľmi priaznivo prijaté 
prekvapenie. Hra vás od začiatku 
nepustí do celého multiplaveru 
(alebo ak chcete k jeho najlepším 
módom), ale len do akejsi 
prípravky, z ktorej sa dostanete až 
po splnení určitých kritérií. Ono 
sa to možno nezdá nijak ťažké, ale 
pár hodín to zaberie a mňa pár 
hodín niekedy dokáže od niečoho 
odradiť, asi som povrchný... 
Našťastie keď sa prelúskate touto 
prípravkou otvorí sa vám ďalšia 
výrazná kapitola hry a tou sú Gang 
Wars, ktoré podľa autorov mali byť 
úzko prepojené so single- 
playverovou kampaňou. V 
konečnom výsledku to síce nie je 
úplne tak ako to bolo prezento- 


#Výrobca: Rockstar Games “Distribútor: Rockstar “Platformy: PC, PS3, Xbox 360 
#Multiplayer: áno "Lokalizácia: nie “Web: www.rockstargames.com/maxpayne3/ 

vané, ale to nič nemení na tom, že 
je to zábava. Celý ten humbuk sa 
samozrejme nakoniec scvrkne na 
akýsi deatmatch doplnený o 
špeciálne úlohy (zabi konkrétneho 
člena súperovho gangu, atd.). Tú 
akúsi špeciálnu patinu single- 
playeru tomu majú dodávať príbe- 
hové animačky v ktorých je 
zobrazený aj váš hrdina, tak ako 
ho máte vytvoreného a vyzbro- 
jeného. Ak ste hrali Killzone 3 mul- 
tiplayer a jeho mód Warzone, 
budete presne vedieť odkiaľ 
chlapci z Rockstaru odpisovali. To 
však neberte ako negatívum, 
naopak, multiplayer v Max Payne 3 
je veľmi dobrý, potešia aj také de- 
taily ako to, že hra automaticky 
presmerúva hráčov so zapnutým 
pomocníkom streľby do seancí s 
rovnakými hráčmi a podobne. Sku- 
točne žiadny prívesok k singlu, ale 
plnohodnotný mód. A keby vás 
náhodou mulťák omrzel ešte sú tu 
arkádové módy, kde najčastejšie 
ide o to, aby ste za určitý čas niečo 
urobili, pričom k naberaniu času 
slúži ako inak likvidácia pro- 
tivníkov. 


Ako som už napísal Max Payne 3 je 
prachsprostá strieľačka z pohľadu 
tretej osoby. Lenže je to strieľačka 
dobrá, vyladená a evidentne 
robená s citom a radosťou. Max 
Payne je krásny charakter, 
brilantne vykresľovaný vo 
videosekvenciách a vy prakticky 
počas celej hry skúmate koľko toho 
dokáže tento človek vydržať. Jeho 
ironické komentáre, sarkazmus a 
cynizmus bez štipky pátosu si za- 
miluje každý, koho už nebavia zás- 
tupy sériovo vyrábaných duševne 
plochých hrdinov dnešnej doby. 
Max Payne si zachoval to, čo ho ro- 
bilo výnimočným a aj keď zo Sao 
Paula noir atmosféru nevydolujete 
ani krompáčom, tento diel vás 
nesklame ani omylom. Hasta la 
Vista gringo! 


PLUSY 

+ Výborne spracované prestrelky 

+ Genius loci v Sao Paulo 

+ Brilantne napísaná postava Maxa Payna 


MÍNUSY 
- Krycí systém 
- Stereotyp akcie 

DRUHY POHĽAD 
MAX PAYNE 


BLADE 

Cynickejší než kedykoľvek predtým, Max Payne vo 
svojom najnovšom príbehu dokazuje, že slepé vra- 
canie sa do minulosti človeka nielenže psychicky 
vyčerpá, ale privedie ho aj do problémov, ďaleko pre- 
sahujúcich jeho vlastné ego. Nový diel legendárnej 
akčnej ságy totižto viac než čokoľvek iné pripomína 
cestu do pekla, ktorou si musí hlavný hrdina prejsť 
pred tým, než jeho život konečne naberie aspoň aké- 
také svetlejšie tendencie. Nie - toto rozhodne nie je 
šablónovitá detektívka s tradičným happy endom, 
aké vídate u mainstreamových výplachov typu CSI či 
NCIS. Toto je príbeh plný smrti, násilia a bezrad- 
nosti, príbeh, ktorý sa vám tak zaderie pod kožu, že 
jeho kvality naplno oceníte až pri druhom zahratí si 
kampane. Rockstar, preberajúci žezlo po fínskom 
Remedy, tak dáva svetu na známosť, že smutná story 
jedného životom zbitého ex-detektíva dokáže byť na- 
toľko silným emotívnym zážitkom, že ho kľudne 
možno označiť aj za filmový. 


Nebudem teda chodiť okolo horúcej kaše a rovno 
poviem, že príbeh Maxa Payna 3 ma stručne 
povedané posadil na zadok. Skvelé dialógy, fanta- 
stický voiceover hlavného hrdinu, úžasný strih cut- 
scén, výborná gradácia deja, cynické hlášky, 
uveriteľné emócie postáv, podmanivý soundtrack... 
má zmysel vôbec pokračovať ďalej? Pritom dejisko 
hry - Brazílske Sao Paulo - spočiatku príliš veľké 
nádeje na zaujímavú story nedáva. Akonáhle však 
prekonáte úvodnú oboznamovacú kapitolu, príbeh 
naberie tak maniakálny spád smerom nadol, až sa 
sami seba budete pýtať, či môže mať niekto vôbec 
tak veľa nešťastia, ako je tomu v prípade Maxa 
Paynea. Inak, uveriteľnosti príbehu vo výraznej 
miere pomáha aj skutočnosť, že väčšine dialógov 
nebudete rozumieť ani slovo, nakoľko sú vedené v 
portugalčine a keďže tento jazyk hrdina hry 
neovláda, nebudete ho ovládať ani vy (samozrejme, 
to neplatí v prípade, ak sa portugalčinu učíte v 
škole). 


Titul ale nežiari len z hľadiska príbehu, ale aj z 
hľadiska dížky a predovšetkým variability single- 
playerovej kampane. Zdolanie prítomnej 14ky kapi- 
tol vám totižto zaberie minimálne 12 hodín, pričom 
ale ani na moment sa počas tejto doby nebudete 
nudiť. Dôvod? Štruktúra hry, ktorá využívajúc retro- 
spektívne flashbacky skáče v príbehu tak, aby ste sa 
pozreli aj na miesta, ktoré síce so Sao Paulom nijako 
nesúvisia, ale na hlavnú dejovú líniu sú viazané viac 
než sa bude sprvu zdať. Nechcem tu teraz 
prezrádzať, kam všade sa na ceste za finálnym zúč- 

tovaním pozriete, avšak keď uvediem, že sa v rámci 
spomienok vrátite aj do New Yorku, musí ostať 
väčšina z vás príjemne prekvapená a potešená. Ak 
by som však mal vybrať môjho jednoznačného fa- 
vorita, istotne by nimi boli sekcie, odohrávajúce sa v 
slumoch zvaných favely. Ak ste nebodaj videli 
posledný diel Fast and Furious, viete o čom hovorím. 
No a predstavte si, ako do toho exotického prostre- 
dia plného drog, pochybných kuriev a polorozpad- 
nutých barabizní zapadne vyholený gringo s 
hnusnou havajskou košeľou.. no proste, treba vidieť, 
na to sú slova zbytočné. 


Samozrejme, hlavnou devízou titulu je predovšetkým 
všadeprítomná akcia a tá je -ako sa dalo očakávať - 
nielen kruto návykovou, ale aj efektnou do takej 
miery, že mnoho sekvencií budete opakovať s ra- 
dosťou aj napriek tomu, že v nich budete kapať až 
nezdravo často. Áno, čítate dobre - Max Payne je už 
na normálnej obtiažnosti nadštandardne obtiažnou 
hrou (nenájdete tu ani autoheal, ani hromadu 
lekárničiek) a možno aj práve preto som s radosťou 
privítal novinku v podobe cover systému, bez ktorej 
je prakticky nemožné hru zdolať. Skvelému pocitu z 
prestreliek potom v nemalej miere napomáha aj 
nový fyzikálny engine či trademark série v podobe 
bullet-timeu, ktorý nielenže skvelo vyzerá, ale fun- 
guje predovšetkým ako vaše eso v rukáve, neraz 
rozhodujúce o tom, či z nasledujúceho stretu vzídete 
ako víťaz alebo ako porazený, teda mftvola. Skrátka 
a dobre, gameplay Maxa Payna 3 jednoducho nemá 
slabšie miesta a pokiaľ hľadáte ultimátnu adrena- 
línovú akciu, v tomto titule sa jej dočkáte v miere 
viac než vrchovatej! 


Novinku v sérii - multiplayer - som síce zatiaľ nemal 
možnosť nejak extenzívnejšie testovať, avšak už 
teraz môžem povedať, že ako mod Gang Wars, tak aj 
zakomponovanie bullet-timeu do mulťáku sa au- 
torom vydarili na jednotku a po opätovnom dohratí 
singlu sa hre viacerých hráčov určite mienim veno- 
vať. Na záver som si ešte nechal krátke zhodnotenie 
technického spracovania - to je vzhľadom na žáner 
prakticky bezkonkurenčným a až na drobné frame- 
dropy vám ako po stránke vizuálu, tak aj po stránke 
audia, bude hra neustále vyrážať dych. Je teda zby- 
točným polemizovať nad tým, Či sa Rockstaru podar- 
ilo udržať nastavenú kvalitatívnu laťku predchodcov. 
Max Payne 3 je totižto o toľko lepším než jeho min- 
ulé diely, že vynechať ho sa rovná hotovému 
hráčskemu harakiri. A to by ste neradi spáchať, 
však? 

AUTOR: Boris "Blade" Kirov 


: Dnešní ostreľovači to majú sakra ľahké - ich pušky dokážu trafiť Čokoľvek na obrovské vz- 

: dialenosti, sú vybavené tlmičom a keď sa navyše k tomu pridá aj prítomnosť tzv. spottera, 
: ktorý snajperovi ciele identifikuje, je riziko, žeby bol takýto strelec odhalený, naozaj min- 

: imálne. Samozrejme, stať sa ostreľovačom nie je hračka a mnoho záujemcov si vyláme 

i zuby či už na kondičných testoch, alebo testoch presnosti streľby (nutný je vynikajúci 

: zrak a odhad poveternostných a gravitačných vplyvov), avšak čo príde po tom, je 

: rozhodne o dosť pohodovejším, než to, čo musia vykonávať ostatné pešie zložky armády. 


V období druhej svetovej vojny, do ktorého je za- 
sadená aj aktuálne recenzovaná novinka s názvom 
Sniper Elite V2, však povolanie snajpera nebolo ani 
zďaleka tak "bezpečným", akým je dnes - ba práve 
naopak! Ostreľovači danej éry totižto nemali k dis- 
pozícii ani tlmiče, ani pomocných spotterov, ani 
high-tech pušky, schopné trafiť holuba z kilometro- 
vej vzdialenosti a tak sa museli spoliehať na svoj in- 
štinkt a schopnosť improvizovať. V podstate, pre 
ostreľovačov druhej svetovej neexistoval žiaden 
safe-spot, pretože v okamihu stlačenia spúste bola 
ich pozícia ihneď odhalená. Nie čudo, že ono 
remeslo dokázali efektívne vykonávať naozaj len tí 
najlepší z najlepších - bez kvalitného prieskumu 
okolia a schopnosti byť "neviditeľným" totižto 
väčšina adeptov začínala a súčasne aj končila u svo- 
jej prvej úlohy. Je preto naozaj veľká škoda, že druhý 
diel Sniper Elite nešiel v stopách svojho hard-core 
predchodcu ale namiesto toho sa vydal cestou main- 
streamu, ktorý mu nielenže nepomohol, ale naopak, 
výrazne uškodil. 


Pritom samotný príbeh, ktorý sa nám tím Rebellion 
snaží v rámci singleplayerového ťaženia prevyprá- 
vať, rozhodne nemožno označiť za zlý či klišéovitý. 
Blíži sa koniec druhej svetovej vojny a keďže spoje- 
necké armády, obsadzujúce Berlín z oboch strán, už 
prakticky nemajú s kým bojovať, veľmi rýchlo 
nachádzajú svoj ďalší dôležitý objekt záujmu - 
brilantné vedecké mozgy, zodpovedné za dizajn 
ničivých rakiet typu V2. Aby sa teda tieto vysoko ce- 
nené osoby nedostali do rúk Rusov, vy ako sniper v 
službách OSS sa vydávate do spomínaného mesta v 
rámci tajnej misie, majúcej iba jeden jediný cieľ - 
bud vedcov naverbovať, alebo odstrániť. Samozre- 
jme, relatívne jednoduchý job sa veľmi rýchlo skom- 
plikuje a tak vám neostane nič iné, než sa vrhnúť do 
nebezpečnej operácie, ktorej výsledok rozhodne o 
osude celého sveta. Sorry za spoiler. 


Veru tak - čítate správne. Síce to vúvode nebude 
zrejmé, avšak Rusi opäť preukážu svoju vychcanosť 
a možno aj práve preto, aké nepríjemné skúsenosti 

naša krajina s nimi má, mi prišla príbehová línia za- 
ujímavou a naozaj hodnou sledovania. Pozor! 
Nečakajte od hry žiadne siahodlhé dialógy či 
naskriptované animácie - dej je rozprávaný v drvivej 
väčšine prípadov len prostredníctvom mission 
hriefingov, ktoré ale nebalamutia zbytočným páto- 
som, takže upútajú aj bez toho, aby vám ohlušu- 
júcimi a omračujúcimi efektami museli "vypáliť" 
zrak, sluch či mozog. Teda, vzhľadom na to, ako prí- 
jemne ma story prekvapila, som preto zákonite 
očakával, že na obdobne vysokej úrovni bude aj 
gameplay samotný. Žiaľ, moje očakávanie titul ani z 
polovice nenaplnil. 


Ako ste si už istotne z dostupných video-materiálov 
(alebo z nedávno vydaného dema) stihli všimnúť, 
Sniper Elite V2 je v základoch 3rd person akciou, 
orientovanou predovšetkým na ostreľovanie cieľov z 
väčšej či menšej diaľky. K tomuto účelu dostanete 
do rúk trojicu dobových pušiek, navzájom sa odlišu- 
júcich ako kadenciou, tak aj rýchlosťou prebíjania Či 
počtom nábojov v zásobníku. Sluší sa ale doplniť, že 
tieto rozdiely sú naozaj len kozmetickými, keďže 
som nepostrehol, žeby niektorá z pušiek bola účin- 
nejšia a teda aj lepšia než tie ostatné (no.. možno 
ten Gewehr mal trošku navrch...). Samozrejme, so 
snajpingom súvisí aj toľko propagovaný kill-cam, 

teda efektný bullet-time záber na 
guľku a následné rontgenové 
trhanie vnútorností zasiahnutého 
nebožtíka, ktorý sa síce začne 
veľmi rýchlo opakovať, avšak svo- 
jim prevedením len tak skoro ne- 
unudí. 


Prvý náznak, že hra akosi nevie, 
čím chce byť, však objavíte v mo- 
mente, kedy sa začnete vo svojej 
výzbroji hlbšie prehrabávať. Míny 
a nástražné výbušniny by som ešte 
prekusol, rovnako tak aj pištoľ s 
tlmičom, avšak samopal či granáty 
mi rozhodne ako bežná výbava 
snajpera neprišli. Ved predsa, os- 
treľovač sa má snažiť ostať čo na- 
jdlhšie neodhalený a preto mi bolo 
divné, prečo sa tieto hlučné hračky 
ocitli v mojom vrecku/batohu. 
Odpoveď sa však dostavila hneď v 
druhom leveli, ktorý bol z 3/4 za- 
sadený do tesných interiérov a 
teda neumožňoval efektívne využi- 
tie pušky ako hlavnej zbrane. Ok, 
povedal som si.. jeden level ešte 
prežijem.. avšak keď sa takéto in- 
teriérové misie objavili prakticky 
po každej jednej exteriérovej, ostal 
som zo štruktúry kampane mimori- 
adne rozčarovaný. To Rebellion 
naozaj musel do hry vložiť tieto 
čistokrvné akčné sekvencie? Veď 
predsa keď chcem priamočiaru 3rd 
person záležitosť, tak si kúpim 
Gearsov či Army of Two. Ako 
sniper totižto nemám záujem hrať 
niečo, čo do mojej profesie neza- 
padá! Nuž, tvorcovia si to ale uro- 
bili po svojom a výsledkom je trpké 
rozčarovanie nad tým, ako ne- 
snipersky celá tá kampaň vo 
výsledku pôsobí. 


Druhým fatálnym nedostatkom lev- 
elov je potom dnes už prakticky 
všadeprítomná linearita - aj na- 
priek tomu, že sa prostredie tvári 
byť otvoreným, zvyčajne nemáte 
inú možnosť, než ísť na dopredu 
vytýčené miesto a odtiaľ naštarto- 
vať nejaký skript, ktorý vás 
popoženie k ďalšiemu bodu. Ži- 
adne hľadanie najlepšieho sniping 
spotu, žiadna rekognoskácia 
terénu, žiadne plánovanie útoku... 
až na možnosť využiť okolitý hluk 
na stlmenie zvuku výstrelov prak- 
ticky nemáte žiaden priestor na 
taktizovanie. Jednoducho musíte 
hrať dizajnérmi navrhnutú hru a 
basta. Nasratý som potom 
samozrejme ostal aj z už spomí- 
naných naskriptovaných "prek- 
vapení", ktoré úplne negovali moju 
predošlú sniperskú prácu - 
jednoducho som z diaľky vyčistil 
určitú zónu, ktorá sa však po 
mojom priblížení opäť naplnila vo- 
jakmi a tak som bol násilne 
donútený bojovať štýlom, ktorý k 
sniperovi rozhodne nesedí. 


Klinec všetkej tej rozporuplnosti 
potom bez diskusií nasadzuje Al. 
Vojaci sú totižto bud tupí, alebo 
neférovo podvádzajú. Žiadna zlatá 
stredná cesta neexistuje. Buď 
totálne ignorujú dianie navôkol 
(mftvoly), alebo naopak registrujú 
váš pohyb aj cez steny. Záhadná je 
taktiež koordinácia a muška nepri- 
ateľských vojakov - akonáhle jed- 
ného z nich zabijete, všetci 
automaticky vedia, kde ste. Nič, že 
ležíte v tieni, v suti a vnejakom 
polo-rozpadnutom dome. Proste, 


#Výrobca: Rebellion “Distribútor: 505 Games "Platformy: PC, PS3, Xbox 360 
#Multiplayer: áno "Lokalizácia: nie “Web: www.rebellion.co.uk 

jeden výstrel a už si to k vám 
smeruje celá rota, kľudne 
roztrúsená po celej hernej ploche. 
Pokiaľ sa však k vám len rozbehnú, 
ste ešte v suchu - čo ale v prípade, 
že niektorý z nich, kľudne aj ten, 
čo je od vás vzdialený 300 metrov, 
siahne po svojej zbrani? Nuž, ste v 
prdeli. Nech je dajme tomu MP40, 
teda samopal väčšiny nemeckých 
vojakov, akokoľvek nepresný, v 
rukách týchto soldátov sa mení na 
smrteľnú sniperku, ktorá vás vie 
hravo "dať dole" na dva či tri 
výstrely. Nie, nerobím si srandu - 
vy musíte pri strieľaní z pušky bo- 
jovať s gravitáciou a poveternost- 
nými podmienkami, vaši oponenti 
niečo podobné neriešia. Jednodu- 
cho vystrelia z konca mapy a tá 
guľka si vás už nejako "náhodne" 
nájde. Holt, vojna nikdy nebola fér, 
ale až do takýchto krajností to au- 
tori naozaj vyháňať nemuseli. 


Ok, aby som ale len stále nekritizo- 
val - doplnkový singleplayerový 
mód zvaný Kill Tally, ktorý svojim 
konceptom odkazuje na gearsácku 
hordu, ma vďaka otvoreným 
mapám neskutočne bavil, čo je 
zrejme dané tým, že v týchto 
script-free challenges som mohol 
konečne naplno využiť svoje sna- 
jperské skillz. Potešilo ma aj 
grafické spracovanie zdevasto- 
vaného Berlína či skvelé audio, 
výborne dotvárajúce dobovú at- 
mosféru. No a ruku na srdce - min- 
imálne štyri misie z kampane ma 
donútili si ju dať opätovne, takže 
nejaké tie kvality hra v oblasti sin- 
gleplayeru predsa len má. A čo v 
momente, keď si dáte ponúkaný 
co-op či niektorý z dostupným MP 
modov? Nuž, istotne sa dobre 
zabavíte. Je preto naozaj veľká 
škoda, že autori si svoj pôvodný 
koncept neustrážili a s vidinou za- 
páčenia sa všetkým hre uškodili 
viac, než by sme boli ochotní 
tolerovať. Tak teda, možno 
nabudúce! 


PLUSY 

+ Kill Tally 

+ niektoré misie kampane 
+ lahôdkový kill-cam 

+ atmosféra 


MÍNUSY 
- nevhodný level dizajn 
- chabá/podvádzajúca AI 


sniperskej práce 

Osobne nemám nič proti nostalgickým vizuálom, avšak aktuálny ošiaľ okolo pixel-artu mi po- 
maly ale isto začína liezť na nervy. Proste, dnes to vyzerá tak, že pokiaľ chce byť indie vývojár 
naozaj úspešný, musí svoje dielo či chce či nechce, obdariť osem-bitovým audio-vizuálom. O ko- 
rektnosti tejto domnienky vás môže presvedčiť nie len dlhoročný fenomén zvaný Minecraft 
(ktorý je podľa môjho skromného názoru zbytočne nafúknutý), ale aj extrémne hypovaná indie- 
plošinkovka FEZ, ktorá sa nedávno dočkala svojo víťazoslávneho vydania a ihneď zožala tak 
masívnu vlnu pozitívnej kritiky, až sa človeku nechce veriť, že tá hra môže byť naozaj tak 


neskutočne dobrá. 


Nuž, nie je a veľkú úlohu v tom zohráva práve ono 
technické spracovanie. Samozrejme, uvedené "nie 
je" automaticky neznamená, že by hra bola zlá - je 
len proste o čosi horšia, než sa vám snažia 
renomované a prestížne zahraničné portály na- 
hovoriť. Jasné, nasledujúcich pár riadkov je čiste len 
vecou krajne subjektívnych dojmov, avšak pokiaľ 
máte zdravý rozum a radi ho v živote používate, 
určite mi skôr či neskôr dáte za pravdu. Ok, dosť 
bolo vágnej argumentácie - je na čase vybaliť exak- 
tné fakty! 


Asi najjednoduchšie bude možné základný koncept 
FEZu vyjadriť pojmom logická plošinkovka. Titul 
ako taký síce nemá žiaden príbeh, avšak existujú v 
nom určité pravidlá a zákonitosti, ktoré evokujú 
pocit, že daný svet naozaj dýcha svojim vlastným 
životom. Pýtate sa, ak to nemá story, tak čo má 
akože hráča hnať dopredu? Odpoveď je jednoduchá 
- collectibles. V titule totižto máte za úlohu poz- 
hierať 32 cubes a rovnaký počet anti-cubes, pričom 
niektoré nachádzate v celku, iné roztrúsené na 
menšie kocôčky. Ako už asi tušíte, normálne cubes 

sa dajú získať relatívne ľahko, ich anti-verzie naopak 
- veľmi ťažko. Na tomto mieste sa sluší poznamenať, 
že hlavný hrdina hry, Gomez, dostane v úvode hry 
do vienka unikátnu schopnosť otáčať štandardný, 2D 
projektovaný svet o 90 stupňov okolo osi Y, čím sa 
automaticky dostáva hráč k hádankám a rébusom, 
založeným práve na tejto pseudo-3D fičúre. Prak- 
ticky každý jeden level je preto tvorený zmesou viac 
či menej zložitých puzzles, ktoré vás nútia "otáčať" 
úrovňou tak, aby ste sa dostali nie len ku všetkým 
kockám ale aj k dverám, vedúcim do ďalších levelov. 


Dizajn globálnej hernej mapy, v rámci ktorej vidíte, 
čo všetko ste si už otvorili, Čo všetko ste zdarne 
prešli a čo všetko vás ešte len čaká, je ale pri na- 
jlepšom rozporuplný. Nakoľko vás prakticky každý 
jeden level pošle prostredníctvom dvoch, troch či 
neraz aj štyroch prítomných dverí do hneď 
niekoľkých ďalších úrovní (a tie samozrejme ďalej a 
ďalej), veľmi rýchlo stratíte prehľad o tom, kde ste a 
ako sa vrátiť naspäť. Pýtate sa, prečo by ste to mali 
robiť? Vracať sa do už prejdetých úrovní? Dôvod tu 
už bol spomenutý - kvôli dverám, vedúcim do 

ďalších sekcií, skrývajúcich ďalšie 
a ďalšie cubes a anticubes. Zdá sa 
vám, že to slovíčko "ďalšie" použí- 
vam až nezdravo často? Nuž, môže 
za to štruktúra hry, ktorá síce na 
radosť mnohých postráda linear- 
itu, ale vďaka neexistencii kvalit- 
nej mapy a nemožnosti 
jednoduchého teleportu medzi 
dôležitými "hubmi" (pár portálov 
sa síce nájde, ale je ich zúfalo 
málo), je zdíhavý backtracking v 
snahe dopátrať sa dverí, ktoré som 
zabudol kdesi pred hodinou v ne- 
jakej XYZ lokácii, naozaj kon- 
traproduktívnym dizajnérskym 
riešením. 


Príliš oslnivo nepôsobí ani ar- 
chitektúra jednotlivých levelov. 
Síce sa v hre nachádza niekoľko 
graficky odlišných tematík ako 
dedinka, china-town, kanály či cin- 
torín, avšak po zdolaní cca prvej 
desiatky miestností sa vám všetky 
nasledujúce jednoducho začnú 
navzájom až nebezpečne podobať. 
Dôvod? Väčšina úrovní je stavaná 
vertikálne, takže až na odlišne za- 
farbené pixely budete drvivú 
väčšinu času robiť stále len jedno a 
to isté - driapať sa nahor. Samozre- 
jme, mnoho úrovní v sebe ukrýva 
viac či menej záludné logické 
rébusy a preto nebude od veci, ak 
vám tu tento aspekt hry aspoň 
trošičku priblížim. V podstate je 
možné in-game puzzles rozdeliť do 
troch kategórií - primitívne, ťažké 
a neľudsky ťažké. Prvé dve 
kategórie dokáže zdolať pravde- 
podobne väčšina čo ilen 
priemerne inteligentných hráčov, 
nakoľko ich rozlúsknutie je vecou 
len dobrej priestorovej predsta- 
vivosti, ľahko suplovateľnej zná- 
mou metódou pokus-omyl. 


Posledná kategória hádaniek je 
však vec, ktorá podľa môjho 
skromného názoru do takejto ca- 
sual plošinkovky jednoducho nepa- 
trí. Proste, keď musíte lúskať 
in-game abecedu(!) a podivné čís- 
lice(!) len preto, aby ste vôbec 
získali šajn o tom, čo od vás autori 
v danej miestnosti chcú, je niečo 
naozaj zle. A to sme prosím pekne 
len u abecedy! Mnoho hard-core 
puzzles si totižto od vás vyžiada 
nie len hard-core rozbor tu a tam 


nachádzaných a krajne abstrakt- 
ných máp ale aj následný hard- 
core googling, keďže bez IO 150 a 
vyššie to proste nebudete mať 
šancu vyriešiť. Verte mi - mám za 
sebou mnoho úspešne vyriešených 
perplex city kariet (vrátane tých 
najťažších), takže slobodne a bez 
hanby vám potvrdzujem, že niek- 
toré logické rébusy tejto hry ne- 
majú žiaden základ v logike, 
nakoľko sú výplodom síce geniál- 
nej, ale z môjho pohľadu aj značne 
prechoretej mysle. Riešenie 
takýchto mind-fuck rébusov 
skrátka nie je zábavným. 


Ok, puzzles sú ťažké, ale rozhodne 
nie sú jedinou zaujímavou aktivi- 
tou, ktorú je možné v titule 
vykonávať. S Gomezom totižto 
môžete v leveloch nie len hopsať a 
šplhať, ale aj hádzať objekty či ma- 
nipulovať s pákami tak, aby sa v 
priestore otáčali len niektoré časti 
levelu. Dokonca môžete aj... aj.... 
aj.... aj si skočiť s kamoššmi na 
pivko, pretože to je asi tak všetko, 
čo vám z hľadiska gameplayu tento 
titul ponúkne. Žiadne súboje s pro- 
tivníkmi, žiadni bossovia, žiadne 
postihy za smrť pádom, žiadne 
nové skilly, žiaden challenge... 
proste nič, čo by vás motivovalo k 
tomu, aby ste hrou prešli tak pove- 
diac na jeden záťah. Po stránke 
hernej náplne mi Fez skrátka príde : 
ako zúfalo prázdny a nudný svet, 
ktorý je síce spočiatku originálny a 
krásny, ale veľmi rýchlo sa opozerá 
a jediné, čo vám ostane, bude 


#Výrobca: Polytron #Distribútor: Polytron "Platformy: Xbox 360 
+Multiplayer: nie "Lokalizácia: nie "Web: polytroncorporation.com/61-2 

repetitívna hrateľnosť. Je to 
skrátka stále o tom istom - vojdete 
do úrovne, vyštveráte sa na vrchol, 
cestou pozbierate žlté kocky, 
vrátite sa k zavretým dverám, vo- 
jdete dnu a repete. Žiadne spestre- 
nie v podobe nejakých 
ino-žánrových vložiek tu nie je. Iba 
jedna formulka, opakovaná do 
aleluja. 


Nepopieram, že FEZ ma vúvode 
bavil tak, ako kedysi legendárny 
Mario. Kameň úrazu tejto hry sa 
však naplno prejavil až vmomente, 
kedy sa to bezosporu skvelé audio- 
vizuálne pozlátko stalo všedným a 
kontrolu nad mojou pozornosťou 
prevzal samotný gameplay. Titul je 
skrátka príliš prázdny a bezduchý 
na to, ako komplexne a pre- 
dovšetkým objemne navonok pô- 
sobí. Je to síce hromada levelov a 
desiatky hádaniek, avšak titulu 
chýba tá povestná "šťava", ktorá 
by ma donútila ho hrať, aj keď 
mám chuť na niečo iné. Samozre- 
jme, v malých, cca pol-hodinových 
dávkach je FEZ naozaj výbornou 
zábavou, avšak pokiaľ hľadáte 
niečo naozaj nezabudnuteľné, 
určite si ako plošinkovku vyberte 
niečo iné. Napr. takého Raymana 
Origins. 


: PLUSY 
.+ štýlový audio-vizuál 
« + logické hádanky na báze 3D projekcie 


: + nulová náročnosť hopsacieho segmentu hry 


: MÍNUSY 

+ - stereotyp a nuda 


© + pohodová atmosféra 


- hard core hádanky sú zbytočne 
predimenzované 

- neprehľadná mapa 

- prázdnosť gameplayu 

Videli ste Aladina? Toho klasického od Disneyho, tuším z roku 1992? Ak áno tak si určite 
spomeniete na scénu keď Aladin prvýkrát vyvolal džina. A džin mu vysvetlil, že Aladin má tri 
priania, ale sú tu isté podmienky a jednou z tých podmienok bola múdra veta: „Nechci po 


LI 

mne, aby som oživoval mftvoly! Nie je to pekný pohľad.“ 
Nuž tí bystrejší zrejme pochopili čo som chcel naznačiť, ale pre tých menej bystrých ma náš 
šéfredaktor núti písať ďalej pod hrozbou nevyplatenia autorského honoráru a keďže ja za 


prachy spravím všetko tak pokračujme... 


I am Alive bola pôvodne oznámená na E3 v roku 
2008 a môžem bez akejkoľvek hrozby vysmiatia, či 
fyzického útoku vyhlásiť, že mnohým z nás padli 
sánky. Tá hra síce neprišla s nejakými novými mech- 
anizmami, alebo revolučnými prvkami, ale ukázala 
námet, ktorý bol v tom čase silne neošúchaný a 
originálny. Pôvodný trailer, ešte z Chicaga, ukázal 
ničivé zemetrasenie a následne hlavného hrdinu, 
obyčajného človeka, núteného prežiť vo svete, kde 
fľaša vody bola cennejšia ako hrsť peňazí. Erekcia 
herných novinárov i obyčajných hráčov bola 
masívna a z hry sa stala pomerne vážená herná 
celebrita, na ktorú sa netešil len málokto. Žiaľ po 
niekoľkoročnom pobyte na slnku začala načančaná 
celebrita akosi smrdieť a keďže sa stále nič nedialo 
záujem začal opadať. Smola pre hru bola v tom, že 
nielen zo strany nás hráčov, ale aj zo strany samot- 
ného vydavateľa. A tak sa stalo, že po niekoľko- 
ročnom vývoji, ktorý smeroval do stratena, bola v 
roku 2010 hra odobratá pôvodným vývojárom zo 
štúdia Darkworks. To sa zdal byť posledný klinček 
do bielej rakvy niekdajšej kráľovnej trailerov, ale 
osud (a Ubisoft) chcel inak. Hra bola interne pride- 
lená štúdiu Ubisoft Shanghai a jej koncepcia sa 
úplne prekopala. Z pôvodne AAA titulu sa stala 
XBLA/PSN hra vydávaná len digitálne, takže akási 
druhá liga hernej scény. To však samozrejme nemusí 
byť vôbec zlé, spomeňme na Limbo, Trials, Braid a 
iné hry, ktoré valcovali z rovnakej štartovacej pozí- 
cie. Dokázala však valcovať aj I am Alive? 


Zabudnite na Chicago. Amerického giganta vys- 
triedalo v hre vymyslené mesto Haventon. Nemusí 
vás to ale vôbec trápiť. Tak ako by daná situácia 
zničila sídlo Blackhawks a Bulls poradila si aj s 
Haventonom. Po neurčitej katastrofe (za celú hru sa 
poriadne nedozviete čo sa stalo) ostali z kedysi 

prekvitajúceho kapitalistického raja len trosky. Ko- 
munikácie sú zničené, mrakodrapy zbúrané, autá 
opustené. Zmar a skaza kamkoľvek dovidíte. Vlastne 
nedovidíte, pretože k neustále sa opakujúcim otra- 
som zeme sa pridala aj nepriehľadnuteľná clona 
zvíreného prachu a výparov unikajúcich z kedysi 
prísne bezpečných elektrární, tovární a ktoviečo- 
hoeštevšetkého. Úvodný pocit vás i vášho hrdinu je 
teda viac ako depresívny a verte mi, autorom sa 
skutočne skvelo podarilo navodiť atmosféru ar- 

The Road od Cormacka McCartyho je veľká a prak- 
ticky všetko prostredie okolo vás je z tejto knižky 
skopírované, ale myslím, že to vadiť nikomu nebude, 

nemohli. 


Úvodné opantanie radosťou však nemá na svedomí 
len geniálna atmosféra. Váš hrdina (aj keď teda mne 
krajne nesympatický) je úplne obyčajný človek v 
tom pravom zmysle slova. Skutočne žiaden su- 
perhrdina, ani hrdina, ktorý sa časom v hre naučí 
superschopnosti. Zabudnite na to. Je to chlapík ako 
každý z nás, ktorý nemá nekonečnú výdrž, nelezie 
všade obratne ako veverica a ani bojové umenie mu 
nejde ako bratovi Chucka Norrisa. Jeho hlavnou de- 
vízou je akási ľudskosť, ba priam civilnosť. Mimo- 
chodom výrazne mi výzorom pripomínal Johna 
Marstona z Red Dead Redemption). Všetko to čo 
som spomenul vyššie však má za následok určité 
obmedzenia a tie nie každému sadnú. Musíte zabud- 
núť na to, že šplhanie po stenách a zrázoch bude 
krásne plynulé ako v Assasins Creed, alebo Un- 
charted. Náš hrdina vydrží len veľmi málo a keď mu 
dôjde stamina, nasleduje nemilosrdný pád. V kra- 
jných situáciách ešte môžete využiť zúfalé stláčanie 
pravej spúšte na gamepade, ktoré hrdinovi pridá 


MÁJ 2012 


aký taký adrenalín, ktorý stačí na 
preklenutie určitej kratšj vzdi- 
alenosti, ale ak sa vám nepodarí 
nájsť niekde pevný bod, kde si 
hrdina odpočinie a vydýcha sa, 
nasleduje smrť a tá je tu o niečo 
krutejšia ako v iných hrách, ale o 
tom neskôr. 


Energiu je samozrejme možné do- 
plniť aj „externe“, teda napríklad 
tak, že sa napijete vody, alebo si 
pichnete adrenalínovú injekciu, ale 
tieto komodity sú tak vzácne, že je 
dôležité si dobre rozmýšľať, kedy a 
kde ich použijete. Rovnako tak 
zdravie, taktiež ho môžete ľahko 
doplniť vecami ako lekárnička či 
mäso, ale tieto veci sú nad zlato a 
nielen pre vás... Hlavným cieľom 
vášho putovania rozvalinami bý- 
valej metropoly je nájdenie vašej 
rodiny, vašej manželky a dcérky. 
Oni sú jediným hnacím motorom 
existencie hlavného hrdinu hry, 
lenže ako to už býva po príchode 
do mesta sa veci troška skomp- 
likujú a na vašich schopnostiach 
bude závisieť osud aj iných postáv. 
A ak máte v sebe aspoň troška em- 
patie tak osud niektorých vám sku- 
točne nebude ukradnutý. Na to 
nadväzujú aj akési vedľajšie úlohy, 
kedy v celej hre stretnete 20 
vedľajších postáv (v hre nazvaných 
príznačne obete), ktorým môžete 
(nemusíte) pomôcť. Rozhodovanie 
o pomoci niekedy býva ťažké, pre- 
tože pomoc prebieha tak, že sa 
musíte vzdať niečoho zo svojich 

zásob, čo nikdy nie je ľahké. 
Odmenou za vašu pomoc je 
získanie „kamery“ ktorá vl am 
Alive znamená život. Mimochodom 
ak obeti nepomôžete, radšej sa už 
nechoďte pozrieť čo sa s ňou stalo 
potom, nie sú to pekné pohľady... 


Ono je to totiž v hre troška inak 
ako v klasických hrách. Check- 
pointy síce fungujú a sú pomerne 
vhodne rozmiestnené, lenže máte 
len obmedzený počet životov 
(kamier) a každou smrťou o jeden 
život prídete. Keď vyčerpáte 
všetky, opakujete takmer celú 
kapitolu a to je verte mi niekedy 
poriadne dlhý úsek. Našťastie to je 
na Normal obtiažnosti pomerne 
ojedinelý jav, mne sa to za celý čas 
podarilo len dvakrát a to ešte 
vyslovene mojou blbosťou a nie bl- 
bosťou hry. O život sa však ne- 
musíte pripraviť len sami. V meste 
totiž okrem vás a vašich „chránen- 
cov“ ostali aj iní obyvatelia a tí až 
na výnimky, nie sú zrovna pri- 
ateľsky naladení. Práve naopak 
väčšinou vo vás vidia ak nie pri- 
amo nepriateľa, tak aspoň korisť a 
neboja sa vám dať jasne najavo, že 
zákon džungle platí aj v troskách 
civilizácie. Súboje sú spočiatku 
veľmi zaujímavé, v rozborenom 
meste je totiž vlastnenie zbrane 
nevýslovnou výsadou a tak ten kto 
má zbraň má moc. A nemusí byť 
ani nabitá (len o tom váš protivník 
nesmie vedieť). Treba si však 
dávať pozor, nábojov nieje nikdy 

dosť, mne sa napríklad nikdy 
nestalo aby som mal viac ako 5 
nábojov naraz, takže stačí jeden 
zlý výstrel a je koniec. A to doslova 
vaša postava toho veľa nevydrží, 
jeden zásah z pištole a jeden ďalší 
úder od kumpána a Hádes vyráža 
od brehu... Neskôr našťastie 
získate luk, ale šíp si musíte strážiť 
ako oko v hlave. Tie som mal max- 
imálne 2. 


Ak ste dočítali až sem a už ste 
videli moje hodnotenie, tak asi len 
neveriacky krútite hlavou však? 
No vysvetlenie je trápne 
jednoduché. Zo všetkého toho čo 
som doteraz opisoval budete 
nadšení tak do tretiny hry. Čo sa 
stane potom je niečo tak smutné, 
že sa o tom aj ťažko píše. Hra 
proste zastane, zaspí, znehybnie, 
jednoducho ďalej sa nevyvíja. Dej 
síce ide ďalej, ale všetko ostatné 
akoby skončí. Súboje sa stanú tak 
fádne a neoriginálne, že ich za- 
čnete brať, len ako obrovskú neza- 
ujímavú príťaž. Dovtedajšie 
bádanie a odkrývanie nových 
lokalít mesta skončí úplne. A veľmi 
ma to mrzí pretože mesto a jeho 
skaza je vymodelované skvele a 
vôbec nie genericky. Príbytky ľudí 
sú vždy iné a na každom z nich 
vidíte, že sa autori skutočne snažili 
zachytiť realitu ako by asi ľudia 
reagovali, keby taká apokalypsa 
nastane. 


Síce sa dostanete do odlišných 

lokácií (metro, hotel, obchodný 
dom), ale to všetko je v tak 
malom okruhu až je to na zasmi- 
atie. Ale smiať sa nebudete keď 
zistíte, že aj keď dané budovy sú 
prakticky v tesnom susedstve 
vám bude presun trvať dlho. Kvôli 
jedovatej hmle sa totiž čas od 
času musíte nadýchať čerstvého 
vzduchu, čo znamená vyliezť 
vysoko na dráhu nadzemky, alebo 
na nejakú budovu a nechať si do- 
plniť staminu. Aj to by som 
prepáčil a bral ako zaujímavý 
prvok, ale prečo nás to autori 
neustále nútia robiť na tom istom 
mieste nechápem. Do všetkých 
budov vedie jediná jedna cesta, 
akurát sa potom vetví. Vlastne 
chápem prečo to spravili a o to 
viac ma to mrzí. 


Od cca tej tretiny hry vás 
jednoducho čaká iba stereotyp a 
nuda. A ani dej to nezachráni, 
síce sa ako jediná zložka hry ako 
tak posúva ďalej, ale jeho vývoj je 
tak zrýchlený a strihy v ňom tak 
otrasne sfušované, že je vám až 
do plaču ako niekto dokázal zabiť 
pôvodný autorský zámer. Ono sa 
totiž evidentne stalo to, že keď 
mali autori dokončenú cca tretinu 
hry, niekomu z pánov v oblekoch 


rupli nervy a prikázal hru 
dokončiť za cenu akýchkoľvek 
strát na kvalite hry. A aj napriek 
určitej snahy autorov je táto cena 
tak krvavá, že celú hru prakticky 
zničila. POZOR MOŽNÝ 
SPOILER: Alebo ako inak 
vysvetliť, že pôvodná hlavná 
úloha hry jednoducho ostane 
úplne nevyriešená a upozadená? 
Vyrieši sa ledva určitá bočná 
úloha a aj to tak, že ostanete s 
otvorenými ústami pozerať na 
monitor a nechápete, pretože 
osudy niektorých dôležitých 
postáv sprevádzajúcich vás pod- 
statnou časťou hry ostanú neuza- 
vreté, bez akéhokoľvek 
vysvetlenia? Ak vás nahneval 
koniec Mafie II, tak tento koniec 
vás spoľahlivo odrovná, to mi 
verte! Navyše sa ani nedozviete 
prečo sa niektoré zásadné 
udalosti stali, prečo a kto mal 
záujem aby sa tak vyvinuli, 
jednoducho nič. KONIEC 
SPOILEROV. Autori proste museli 
vyhádzať 2 tretiny scenára z okna 
a hru akokoľvek dokončiť v tom 
čo už bolo doteraz urobené. 


A to je jadro toho prečo hra 
dostala toľko koľko dostala. Nie 
grafika, hoc áno je hrubá a 


%Výrobca: Ubisoft Shanghai “Distribútor: Ubisoft “Platformy: PS3, Xbox 360 
#Multiplayer: nie Lokalizácia: nie “Web: www.iamalivegame.com 

jednoduchá a aby sa ušetril čas aj 
náklady vzdialenejšie horizonty 
zahaľuje milosrdná hmla, na tom 
nemá žiaden vplyv. Naopak prí- 
jemne umocňuje depresívnu at- 
mosféru. Ani strohosť a malá 
početnosť dialógov neubrala tejto 
hre príliš veľa percent. Túto hru 
zabilo zničenie jej potenciálu. Jej 
rozbeh je úžasný a keď sa človek 
zahíbi a očakáva ďalšie príjemné 
prekvapenia, dočká sa facky akú 
som snáď ešte v hre nezažil. 
Priznám sa, že mi už dávno 
nebolo tak smutno po dohraní ne- 
jakej hry. Žiaľ smutno mi nebolo 
preto, že by hra bola smutná (hoc 
je), môj smútok sa týkal autorov, 
pretože to čo dokázali v prvej tre- 
tine hry je úžasné a následne im 
niekto ich dieťa vyslovene zničil 
hlúpym rozhodnutím. Pocit 
zmaru, to je to čo vo vás po 
dohraní tejto hry ostane. Pocit 
zmaru nad nevyužitím príležitosti, 
ktorú asi už asi len tak niekto ne- 
dostane. 


OSO BOBO So ooo o doodocodoosvood dos 9 9 

+ PLUSY 
« + postkatastrofická atmosféra 
+ + celá prvá tretina hry 


: MÍNUSY 

s - Nuda, stereotyp 

s - „Koniec“ hry 

+ - Nevyužitý obrovský potenciál 

AUTOR: Boris "Blade" Kirov PLATFORMA: PS Vita 
: Aj napriek tomu, že launch portfólio titulov pre PS 
Vitu bolo relatívne pestré a bohaté, ani polovicu z 
neho netvorili hry, ktoré sa vo svete gamingu oz- 
načujú pojmom "core". Áno, dočkali sme sa vreck- 
ového Uncharted, áno, dočkali sme sa hard-core 
sekačky Ninja Gaiden, yup, nechýbal ani tuhý racing 


oooooooovooccoovovcodcce 


Wipeout... 
Co ale v prípade, ak som dostal chuť na nejakú tú tive (ľudia, zodpovední za obdobnú PS3kovú žán- 
poctivú FPSku či 3rd person strieľačku? Nuž, mal rovku Socom) je koncepčne veľmi podobnou ich pre- 
som len dve možnosti - siahnuť po nejakom zo došlým dielam a teda ju možno zaradiť do rodiny 
starších PSP titulov, alebo si počkať na vydanie tak- — 3rd person taktických hier, u ktorých je plánovanie 
tickej záležitosti Unit 13, ktorá už aj podľa prvých pohybu a samotnej akcie naozaj kľúčovým faktorom 
trailerov sľubovala tradičný gameplay, na aký som úspechu. Titul ako taký nemá samostatnú príbehovú 
zvyknutý z titulov ako SOCOM, Army of Two či Bi- kampaň ale pozostáva zo série 36 misií, tvorených 
nary Domain. štyroma typmi operácií - Direct Action, Covert, 


Deadline a Elite. V prípade prvého menovaného sa 
Dnes, kedy mám za sebou niekoľko desiatok operá- — jedná o klasickú mission-based štruktúru, v rámci 
cií v spoločnosti špeciálnej jednotky "Unit 13", ktorej musíte splniť niekoľko úloh pred tým, než 
môžem smelo potvrdiť, že prevod žánra taktických môžete dané bojisko opustiť. 
akcií do "vreckovej" podoby sa mimoriadne podaril 
a až na pár drobných mušiek nemám uvedenému tit- Covert, ako už napovedá samotný názov, vás postaví 


ulu prakticky čo vytknúť. Možno sú to slova pred operáciu, ktorú je nutné dokončiť nepo- 
predčasné a ukvapené, avšak vzhľadom na to, ako zorovane a v čo možno najväčšej tichosti. Deadline, 
zvyknú byť prvé hry na nové konzoly chrobačnými, časovo obmedzený variant Direct Actionu, je zrejme 
je Unit 13 doslova do bodky bravúrnym herným najťažším zo všetkých módov, nakoľko ste tlačení 
počinom. Ok, dosť bolo nepodložených superlatívov, — časom a teda automaticky robíte pod týmto tlakom 
je Čas sa hre konečne pozrieť na zúbok! chyby. Posledný mód, s ktorým prídete počas hrania 
singleplayerovej kampane do styku, Elite, je prak- 
Ako už možno poniektorí viete, handheldová ticky obsahovo totožný s Direct Actionom, až na 


novinka z dielne dnes už zosnulého Zipper Interac- — jeden podstatný detail - ak počas misie zomriete, 

musíte ju opakovať od znova 
CELÚ. Jo a aby som nezabudol - 
okrem single porcie hry je možné 
svoje skillz otestovať aj v rámci 
super-special operácií zvaných 
High Value Targets. Azda nemusím 
dodávať, čo je v nich vašou hlav- 
nou úlohou. 


Náplňov sú jednotlivé operácie 
krásne variabilné (zabi niekoho, 
znič niečo, nájdi a ukradni doku- 
menty, infiltruj a pod.) a aj keď sa 
niektoré ich prostredia neskôr re- 
cyklujú, v tom zápale taktizovania 
a boja si to ani len nevšimnete. 
Misie sú taktiež rozdelené na 
krátke, stredné a dlhé, takže ešte 
pred ich zahájením viete, koľko 
času vám ich splnenie asi tak 
zaberie. Inak, systém sprístupňo- 
vania si nových operácií je za- 
ložený na hviezdičkovom 
hodnotení levelov už splnených, 
pričom do výsledného skóre sa 
okrem úspešnosti a presnosti 
streľby zarátavajú aj také veci ako 
rýchlosť splnenia úlohy, počet 
tichých zabití, množstvo head- 
shotov a pod. Aj napriek tomu, že 
spočiatku bude 5-hviezdičkové 
hodnotenie prakticky samozrej- 
mosťou, už od nejakej 12 misie 
začne nepríjemne prituhovať a v 
závere hry budete radi, keď vôbec 


#Výrobca: Zipper Interactive "Distribútor: SCE “Platformy: Playstation Vita 


#Multiplayer: áno "Lokalizácia: nie "Web: playstation.com/psvita/games-and-media/psv-unit-1 3.html 

niekde dosiahnete aj hviezdy štyri. 
Ruka v ruke s hodnotením vašich 
bojových výsledkov ide aj leveling 
vojakov, s ktorými nastupujete do 
jednotlivých akcií. Na výber totižto 
máte až zo šestice navzájom 
odlišných classov, od čiste 
útočných, až po čiste taktické, 
pričom až vernosťou k určitej 
skupinke z nich docielite sprístup- 
nenie toho najlepšieho vybavenia, 
aké je pre nich dostupné. 
Samozrejme, s rastúcou obti- 
ažnosťou hry bude rovnako naras- 
tať aj potreba nastupovať do akcií 
s čo možno najlepšími zbraňami a 
gadgetami, takže rozhodne vám 
odporúčam už v úvode sa rozhod- 
núť, na aký štýl boja sa zameriate, 
nakoľko na šiestich stoličkách sa 
súbežne naozaj sedieť nedá. 


Titul okrem uvedeného singlu 
(ktorého dohratie vám mimo- 
chodom zoberie cca 8 hodín živ- 
ota) obsahuje aj kvalitný online 
co-op, ktorého zahratie je však 
vecou náhody, nakoľko ani dnes 
som nebol schopný nájsť nikoho, 
kto by bol pripravený na online 
match. Každopádne ale, pokiaľ 
máte poblíž nejakého kamaráta, 
rozhodne by ste tento mód nemali 
vynechať. Inak, po technickej 
stránke je Unit 13 naozaj bezprob- 
lémovým a kvalitne odvedeným 
remeslom, ktorému až na pár 
horších textúr či sem-tam hapru- 
júcu AI nemožno naozaj nič 
vytknúť. Ja osobne ho napríklad po 
stránke kvality audio-vizuálu 
radím hneď za Uncharted a Ray- 
mana, Čo už naozaj svedčí o tom, 
že pri hraní Unitu 13 nedôjde ani k 
poškodeniu zraku, ani k poškode- 
niu sluchu. Ak sa teda radíte k 
štastlivým majiteľom nového hand- 
heldu z dielne Sony a žáner tak- 
tických akcií vám vôbec nie je 
cudzí, nie je absolútne žiaden 
dôvod, prečo by ste sa mali posled- 
nému titulu z dielne Zipper Inter- 
active vyhnúť. 


: PLUSY 

+ + dlhý singleplayer 

« + náplň misií 

© + motivujúce odomykanie si nových operácií 
+ + kvalitné technické spracovanie 

+ + bezproblémové "konzolové" ovládanie 


: MÍNUSY 

- občas blbnúca AI 

- niektoré textúry by si rozhodne 
zaslúžili viac citu a lásky :) 

AUTOR: Boris "Blade" Kirov 


D COLLECTION 
EVIL MAY CRY 


PLATFORMA: Xbox 360 

Ešte teraz mám v živej pamäti, ako som ani za nič na svete nevedel zdolať dvojicu bossov 
Agni a Rudra, až do dnešných dní mi brániacich v zdarnom dokončení super-ťažkej, ale 
taktiež aj super-návykovej sekačky Devil May Cry 3. Veru tak - uvedené duo zabijakov mi 
proste nedovolilo sa dostať ďalej a to aj napriek tomu, že som hral na tú úplne najľahšiu 
obtiažnosť, aká v titule bola dostupná. Nie je žiadnym tajomstvom, že séria Devil May Cry 
je určená ozajstným "skillerom", avšak taký tvrdý a potupný pád na hubu (a v tak skorom 


leveli) som naozaj nečakal. 


Dnes, kedy mám úspešne za sebou kompletnú 
trilógiu Devil May Cry v slušivom HD kabáte, však 
môžem smelo povedať, že ako hráč som naozaj 
dospel a to čo mi v minulosti robilo neprekonateľné 
problémy teraz prakticky ani nepostrehneim. Istotne 
vás však teraz zaujíma, ako sa vlastne onen HD Re- 
master tejto legendárnej PS2 ságy podaril. Nuž, ak 
mám byť úprimný, zub času ho ohlodal o čosi viac, 
než kolegu Silent Hill, avšak nemusíte sa obávať ži- 
adnych výraznejších vád či nedostatkov - predsa len 
ide o sériu známu hlavne kvôli svojmu gameplayu a 
ten, dámy a páni, nezostarol ani o jeden deň! 


Z toho dôvodu preto nemienim príliš rozoberať 
príbehové pozadie Devilov a len stručne spome- 
niem, že vo všetkých troch dieloch sa chopíte role 
Danteho (v prípade dvojky ale dostanete do rúk aj 
alternatívny charakter), syna známeho démonobíjcu 
Spardy, ktorý sa za každým musí vysporiadať s dé- 
monickou hrozbou, zvyčajne vedenou nejakým 
super-silným bossákom. Na svoju dobu výborné cut- 
scény dnes už svojou naivitou skôr vyvolávajú 
úsmev na tvári a veľmi im nepomáha ani ich miz- 
erná audio-video kvalita či formát 4:3, ktorý 

vzhľadom na 16:9 AR hry samotnej až moc bije do 
očí. Nechýbajú ani humorné cheesy dialógy, šialené 
príbehové zvraty či fatálne logické lapsusy, takže po 
stránke scenára a deja rozhodne nečakajte, že by 
vás tá omáčka okolo gamepalyu nejako výraznejšie 
bavila. Osobne som napríklad väčšinu týchto story- 
prvkov preklikával nakoľko mi svojou zastaralosťou 
už dosť vadili, ale opäť musím povedať, že táto séria 
nikdy nebola o silnom príbehu a preto som sa ani o 
veľa neukrátil. Inak, práve v oblasti príbehovej 
zložky je ohlodanosť zubom času zrejme najviac 
viditeľnou (u Silent Hillu mal ale vek paradoxne 
opačný efekt)... ale who cares? Na prepracované 
príbehy tu máme nespočet iných titulov a sérii. 


Našťastie, spomínanému tesáku času vcelku solídne 
odolali ako dizajn, tak aj celková Štylizácia lokácií, 
do ktorých sa počas hrania trilógie pozriete. S výn- 
imkou druhého dielu je totižto temná gotická ar- 
chitektúra dominujúca ako zámku z jednotky, tak aj 
démonickej veži z trojky, natoľko pohlcujúcou, že po 
stránke atmosféry nemožno ságe ani dnes absolútne 
čo vytknúť. Problém je však v spomínanej dvojke - 
nakoľko bola šitá horúcou ihlou, dostala do vienka 

nie len stupídnejší príbeh, ale pre- 
dovšetkým aj nezaujímavé a zúfalo 
generické levely, ktoré sú v totál- 
nom kvalitatívnom kontraste s 
tým, čo nám séria predvádza u os- 
tatných dvoch dielov. Navyše - aby 
toho nebolo málo - Devil May Cry 
2 trpí aj najväčšími problémami s 
kamerou ( tá je u tejto ságy stat- 
ická), takže nemožno sa čudovať, 
že je fanúšikmi označovaný za ten 
najhorší, aký sa v sérii objavil. Pý- 
tate sa, ako výsledný dojem z level 
dizajnu titulov ovplyvnilo to 
povestné HD? Nuž, ak mám byť 
úprimný, tak zatiaľ čo u jednotky a 
trojky vyššia kvalita a rozlíšenie 
textúr atmosfére len a len 
prospeli, v prípade dvojky je tomu 
úplne naopak. Skrátka a dobre, 
pokiaľ si nechcete pokaziť mimori- 
adne pozitívny dojem z Devil May 
Cry, odporúčam vám si ten 
prostredný zahrať až po dokončení 
1 a3, a to najlepšie až v stave opi- 
tosti. 


Čo sa však týka gameplayu samot- 
ného, tak tam je naozaj zbytočné 
hľadať nejaké závažnejšie chyby či 
nedostatky. Až na miestami nie až 
tak vyváženú obtiažnosť je totižto 
návykovosť súbojov konštantne na 
úrovni "i want more!". Príjemným 
zistením nielen pre nováčikov v 
sérii je aj fakt, že s každým novým 
dielom bol systém bitiek istým spô- 
sobom vylepšovaný (pridanie 

evade buttonu v prípade dvojky či 
bojové štýly trojky), takže pokiaľ sa 
teraz niektorí z vás rozhodnú dať 
HD Kolekciu na jeden záťah, 
rozhodne sa nemusia obávať 
stereotypu. Skvelo funguje aj fak- 
tor motivácie k opätovnému hra- 
niu, tu majúci podobu ako 
získavania nových a levelovania už 
vlastnených zbraní, tak aj podobu 
ranking systému, nemilosrdne 
hodnotiaceho každý váš úspech či 
zaváhanie. 


Je neodškriepiteľným faktom, že 
séria Devil May Cry sa radí medi 
jednu z najkľúčovejších značiek 
platformy PS2 a preto si ako jedna 
z mála svoj HD remake jednoz- 
načne zaslúžila. Ten síce po tech- 
nickej stránke príliš neoslní (čo je 


#Výrobca: Capcom #Distribútor: Capcom “Platformy: PS3, Xbox 360 
#Multiplayer: nie "Lokalizácia: nie “Web: www.capcomeurope.com 


MÁJ 2012 


RECENZIA WWW.GAMESWEB.SK: 


021/3, 


vzhľadom na vek remasterovaných 
titulov pochopiteľné), avšak star- 
nutiu odolávajúci gameplay 
kolekcii zabezpečuje toľko 
potrebnú hrateľnosť, bez ktorej by 
jej kúpa naozaj nemala zmysel. Ak 
ste teda zlatú éru Playstationu ne- 
jakým záhadným spôsobom 
prepásli a chcete si užiť to na- 
jlepšie z nej v čo možno najpríve- 
tivejšom kabáte, je Devil May Cry 
HD Collection pre vás prakticky 
jasná voľba. A to aj vďaka cene, 
ktorá je viac než sympatickou. 


IIEITIEITITTISTITTIEITITITESIIIITITITITIKKKK 


: PLUSY 

+ + hrateľnosť 

« + 3 solídne dlhé hry 
+ + variabilita zbraní 
© + súbojový systém 


s MÍNUSY 

s - druhý diel 

+ - poslabší HD remaster 

+ - nevyvážená obtiažnosť. 

+ - 4:3 sa dnes už naozaj nenosí 

RAVITY. 


AUTOR: Boris "Blade" Kirov 


PLATFORMA: PS VITA 

Asi najvýstižnejším označením titulov, sprevádzajúcich launch handheldu PS Vita, je pojem 
"stávka na istotu". Wipeout, Uncharted, Rayman, Marvel VS Capcom, Modnation Racers... to 
všetko sú síce kvalitné, ale nie príliš originálne hry, ktoré až na pár výnimiek ponúkajú iba 
štandardný herný zážitok, v ničom sa neodlišujúci od toho konzolového. Sony sa skrátka 
rozhodlo tentokrát neriskovať a preto na úvod potešilo predovšetkým skalopevných PS3károv, 
ktorí si tak kúpou PS Vity mohli zahrať pokračovania svojich obľúbených značiek bez toho, aby 
museli hneď z fleku investovať do neznámych a teda krajne riskantných projektov. Dnes, kedy 
má PS Vita svoj launch úspešne za sebou, sa Konečne vytvoril priestor aj pre tituly, svojim kon- 
ceptom či technickým spracovaním predsa len sa vymykajúce zabehnutému štandardu. 


Gravity Rush, novinka štúdia Japan, je presne tým 
typom hry, ktorá by v prvých dňoch existencie 
spomínaného handheldu nemala šancu na úspech. 
Netradičný vizuál a originálne herné mechanizmy ju 
totižto stavali do pozície outsidera, v priamej 
konkurencii s evergreenmi typu už spomínaný Wipe- 
out či Uncharted nemajúceho šancu tie masy konz- 
ervatívnych konzumentov zaujať. Vďaka Bohu teda 
zato, že autori počkali s vydaním až na koniec jari - 
dnes totižto hra dostáva šancu naozaj žiariť a 
rozhodne túto šancu aj maximálne využíva. 


Ok, možno ma teraz niektorí obviníte z povrchnosti, 
avšak musím to jednoducho ihneď dostať zo seba - 
Gravity Rush vyzerá vskutku fenomenálne! Hek- 
seville, fiktívne steam-punk/fantasy mesto v 
oblakoch, ktoré slúži ako dejisko hry, je totižto ar- 
chitektonicky tak originálnym a nápaditým počinom, 
že sa smelo môže zrovnávať s Rapture či Ishimurou. 
Na jednotlivých mestských štvrtiach (a že ich je 
hneď niekoľko!) je totižto vidieť, že nie sú výsledkom 
automatizovaného randomizeru, ale že sa s nimi tím 

dizajnérov hrajkal až dovtedy, kým nenadobudli 
požadovaný look a feeling. Je preto neprekvapivým, 
že Gravity Rush je studnicou zábavy a zážitkov aj v 
momente, kedy sa Heksevillom túlate len tak, bez 
akýchkoľvek cieľov či zámerov - tie úžasné scenérie, 
ktoré na vás hra ustavične chfli, vás skrátka budú 
motivovať k tomu, aby ste tamojším svetom 
nepreleteli tak povediac z rýchlika, ale aby ste si ho 
pekne krásne pozvoľna užívali. 


V rovnako originálnom tóne je podaný aj príbeh 
samotný. Kat, hlavná hrdinka titulu, sa v úvode hry 
preberá s ťažkou amnéziou. Netušiac čo sa stalo a 
ako sa ocitla tam, kde sa ocitla, Kat s radosťou víta 
spoločnosť čiernej mačky, ktorá však nie je len tak 
obyčajným domácim mazlom. Dusty, ako ju hrdinka 
trefne pomenuje, totižto daruje hlavnej postave 
schopnosť manipulovať s gravitáciou, čo však ale 
nie je Žiadna výhra, nakoľko práve s gravitáciou je 
spojená búrka zvaná "gravity storm", ohrozujúca ta- 
mojšie mesto. Je preto neprekvapivým, že Kat sa 
veľmi rýchlo po nadobudnutí vedomia dostane do 

konfliktu s miestnymi obyvateľmi a 
policajnými zložkami, obviňujúcimi 
ju za nebezpečnú situáciu, v ktorej 
sa Hekseville ocitlo. Ako už teda 
zrejme tušíte, vašou hlavnou úlo- 
hou bude nie len presvedčiť 
mešťanov o svojej nevine (a získať 
tak ich rešpekt), ale aj odhaliť 
pôvod spomínanej gravity storm. 
Relatívne jednoduchá, avšak 
brilantné podaná, humorná a 
neraz krajne ironická - taká je v 
skratke story Gravity Rushu, story, 
ktorú aj preto, že sa neberie tak 
vážne, budete s radosťou hltať. A 
to dokonca aj napriek tomu, že je 
vyprávaná len formou komixových 
okienok. 


Ako som už v predchádzajúcom 
odstavci naznačil, mladá hrdinka 
príbehu, krehká bloncka Kat, 
dokáže manipulovať s okolitou 
gravitáciou, čo v praxi znamená, 
že si môže lietať kade tade. Mech- 
anizmus aktivovania a deaktivova- 
nia tejto schopnosti je jednoduchý 
ako facka, avšak jeho majstrovské 
zvládnutie si predsa len vyžiada dl- 


hšiu prax a experimentovanie. 
Odhliadnuc od faktu, že stav bezti- 
aže môžete využívať len po 
obmedzenú dobu, vám spočiatku 
bude najväčšie problémy spôsobo- 
vať presne nasmerovanie letu - 
vaša postava totižto po aktivovaní 
skillu ostane levitovať nad zemou, 
pričom až opätovným stlačením 
zodpovedajúceho tlačítka ju 
vyšlete tam, kam smeruje kurzor. 
Ten je ale z hľadiska presnosti dosť 
relatívnym a tak neraz skončíte 
úplne niekde inde, ako ste 
pôvodne plánovali. Táto miera 
nepresnosti obzvlášť zamrzí v mo- 
mente, kedy chcete pristáť na ne- 
jakej uzunkej streche - neraz 
totižto svoju cieľovú destináciu 
miniete a dopadnete tam, kde ste 
vôbec nezamýšľali. Našťastie, s 
troškou cviku vám mechanizmus |i- 
etania prejde do krvi a istotne k 
jeho osvojeniu si dopomôže aj 
skvelo zakomponované gy- 
roskopické ovládanie či rôzne 
vývrtky, ktorými je let možné ko- 
rigovať. 


#Výrobca: SCE Japan Studios “Distribútor: SCE #Platformy: Playstation VITA . 
#Multiplayer: nie "Lokalizácia: nie “Web: www.jp.playstation.com/scej/title/gravitydaze/ : 

Inak, ak ste to ešte nestihli 
postrehnúť tak vedzte, že Gravity 
Rush je v základoch tradičnou 
open-world akciou, v rámci ktorej 
plníte sadu primárnych a 
sekundárnych úloh, pričom pokiaľ 
náhodou neriešite nejakú misiu, 
môžete si v meste pokojne robiť čo 
chcete - tzn. kecať s miestnymi 
obyvateľmi či hľadať fialové 
kryštály, slúžiace ako platidlo v 
rámci prítomného leveling sys- 
tému. Ten vám umožní si postupne 
vylepšiť ako kapacitu zdravia, tak 
aj silu vašich útokov či dížku trva- 
nia beztiažového stavu, takže 
rozhodne sa nejedná o fičúru len 
tak do počtu. V súvislosti s levelin- 
gom potom nesmiem zabudnúť ani 
na súbojovú zložku hry, ktorá je 
síce jednoduchá (nečakajte teda ži- 
adne super-kombá), avšak bitky s 
bezosporu skvelo nadizajnovanými 
Navi (vedľajšími produktami onej 
gravity storm) rozhodne nenudia a 
do konceptu hry príjemne za- 
padajú. No a osobitnú pochvalu 
odo mňa si istotne zaslúži ab- 
solútne prehľadná a dokonale 
funkčná mapa, prostredníctvom 
ktorej je orientácia v meste naozaj 
hračkou. 


Holt, už dávno sa mi nestalo, že by 
som bol nejakým titulom tak milo 
prekvapený, ako je tomu v prípade 
Gravity Rush. Navonok nenápadná 
gamesa ma totižto vďaka ne- 
tradičnému vizuálu a skvelej 
hrateľnosti úplne pohltila a v ti- 
chosti som preklínal dizajnérov 
Sony v momente, kedy mi v PS 
Vite došla šťava. Je preto naozaj 
smutným faktom, že titul sa neteší 
ani zďaleka tak veľkému záujmu 
médií, ako jeho zvučnejší kole- 
govia. Síce je tak nedobrovoľne 
schovaný pred zrakom širokej 
verejnosti, avšak vy ako herní fa- 
jnšmekri už istotne viete, čo si ako 
majitelia PS Vity máte zakúpiť ako 
ďalšie. Nie, klon niečoho 
PS3kového to určite nebude! 

+ PLUSY 

« + dizajn Hekseville 

« + chytľavá hrateľnosť 

« + vyvážený koncept open-worldu 
+ + mechanizmus "poletovania" 

+ + technické spracovanie 


: MÍNUSY 

+ - menšie problémy s presným 
+» zameraním pristátia 

- občasná strata orientácie 

RESISTANCE 


BURNING 


AUTOR: Boris "Blade" Kirov 


SKIES 


PLATFORMA: PS VITA 


Našťastie, v tomto prípade sa tvrdenie "prvý dojem 
je ten kľúčový" svojho naplnenia nedočkalo a s 
pribúdajúcimi odohranými hodinami som začínal 
nadobúdať pocitu, že ma tento Resistance baví viac, 
ako ktorýkoľvek predchádzajúci. Je síce pravda, že 
Burning Skies sú v porovnaní s dospelejšími 
PS3kovými kolegami len akýmsi okliešteným spin- 
offom, avšak na výslednej zábave to vôbec nie je 
poznať. Možno sa po tých slovách chvály rada z vás 
pýta, či nie som k Viťáckym titulom predsa len 
benevolentnejší, než je zdravé. Nuž, pevne dúfam, 
že vás nasledujúcich pár riadkov presvedčí o tom, 
že opak je v skutočnosti pravdou. 


Príbeh, zrejme najzbytočnejší prvok väčšiny FPSiek, 
neexceluje ani tu, avšak keď už nič iné, tak aspoň 
funguje v rovine motivácie, popoháňajúcej hlavnú 
postavu aj tam, kde by sa žiaden normálne uvažu- 
júci človek neopovážil vstúpiť. V titule sa chopíte 
role statočného požiarnika Toma Rileyho, ktorý 
musí na pôde USA čeliť zdrvujúcej invázii Chiméry. 
Samozrejme, z dôvodu dramatizácie deja je hrdina v 

: Na rovinu sa musím priznať, že môj prvý 

: dojem z PS Vita verzie úspešnej FPSky Resist- 

: ance rozhodne nebol optimistickým. Hrozivo 

: amatérske menu s primitívnymi obdížničkami 

: namiesto nejakých štýlovejších buttonov, ro- 

: zličné grafické glitche pri prechode medzi 

j obrazovkami či tichučké audio, to všetko mi 

: spočiatku nedávalo nádej na herný zážitok, 
ktorý by aspoň z polovice replikoval zábavu, 
typickú pre túto ságu. 


úvode hry násilne odtrhnutý od svojej rodiny a tak 
sa v spoločnosti miestneho odboja vydáva na strasti- 
plnú púť, ktorá ho síce eventuálne privedie na stopu 
posledného pobytu jeho manželky a dcérky, avšak 
ako už býva u takýchto akčných spektáklov zvykom, 
nič nepôjde presne podľa plánu. Story je teda 
jednoduchá, primitívna a ničím nezaujímavá, avšak 
na druhú stranu sa ani o nič svetoborné silou mocou 
nesnaží - je to skrátka x-milion krát videná šablóna, 
ktorá síce nenadchne, ale vzhľadom na jej početný 
výskyt v hrách dnes už ani veľmi neurazí. 


Uraziť však poniektorých z vás môže počet single- 
playerových misií, nedosahujúci ani dvojmiestnu 
cifru. Levelov v kampani je totižto všeho-všudy len 
6. Poviete si - ved to je záležitosť na jedno popolud- 
nie! Nuž, nebudem vám klamať a rovno poviem, že 
na normálnej obtiažnosti vám prejdenie singlu nez- 
aberie viac, než cca 5 hodín. Je to na handheld 
málo? Nemyslím si. Dôvodov, prečo krátku hernú 
dobu neberiem až tak kriticky, je totižto hneď 
niekoľko. Tým prvým je istotne dizajn a variabilita 

úrovní - vďaka výbornej architek- 
túre a nulovej recyklácií už raz vi- 
dených sekcií je každý jeden level 
naozaj atraktívnym, takže sa neraz 
počas hrania pristihnete, ako po 
vyčistení určitej lokácie len stojíte 
a kocháte sa danou scenériou. 
Druhým a nemenej dôležitým fak- 
torom zábavnosti titulu je jeho 
vysoká miera znovuhrateľnosti. Tá 
vyplýva nie len zo snahy získať 
všetky trofeje, ale aj z túžby poz- 
bierať tu a tam nachádzané doku- 
menty, popisujúce zväčša smutné 
osudy vojnou postihnutého oby- 
vateľstva. Vzhľadom na to, ako 
riedka ústredná príbehová línia je, 
sú tieto textové zápisníky vítaným 
dejovým spestrením. 


No a samozrejme potom tu je 
gameplay samotný. V základoch je 
Burning Skies síce tradičným žán- 
rovým zástupcom, avšak niekoľko 
dizajnérskych noviniek ho robí 
predsa len o čosi hravejším, než je 
u tohto typu hier štandardom. Tak 
za prvé - vaša postava sa vie kryť a 
strieľať zo zálohy. Fičúra, typická 
skôr pre 3rd person akcie, tu fun- 
guje doslova a do bodky na 
výbornú, pričom na vyšších obti- 
ažnostiach sa bez nej už prakticky 
ani len nepohnete. Za druhé - 
zbrane. Nielenže počas hry 
dostanete do rúk bohatý a skvelo 
vybalansovaný arzenál (okrem 
noviniek nechýbajú ani klasiky ako 
Carbine či Auger), ale ten je 
dokonca možné aj dodatočne up- 
gradovať, a to zbieraním špeciál- 
nych a zvyčajne umne 
poskývaných modrých kociek. Aj 
napriek tomu, že vylepšenia majú 
v drvivej väčšine prípadov len 
charakter updatu statov (väčší zá- 
sobník, väčšia prieraznosť, menší 
recoil a pod.), je rozdiel medzi 
štandardnou a upgradovanou 
zbraňou ihneď v boji viditeľný. Špe- 
cialitkou handheldového Resist- 
ance je potom isto iste druhý mód 
streľby, ktorý je u každej zbrane 
riešený nejakou dotykovou vy- 
chytávkou (napr. autotargetting 
samopalu Bullseye aktivujete "po- 
držaním" protivníka, výbušný šíp 
do kušo-brokovnice nabijete 
dotykovým "natiahnutím" a pod.) 


Popri zbrojnom arzenáli rozhodne 


nesmiem zabudnúť ani na pestrú 
paletu protivníkov, ktorí sa vám v 
rámci kampane postavia do cesty. 
Okrem evergreenov typu štan- 
dardní Chiméra vojaci či Chiméra 
zombies sa v miere viac než počet- 
nej budete stretávať aj s ro- 
zličnými typmi elitných bojovníkov, 
ktorí vám obzvlášť na vyššej obti- 
ažnosti naozaj nepríjemne zatopia. 
Páči sa mi taktiež, že autori sa 
nezľakli handheldového formátu a 
tak na vás posielajú nie jedného, 
nie dvoch, ale zvyčajne celú tlupu 
Chiméry, teda presne v takých 
množstvách, na aké ste u tejto 
série zvyknutí. Čerešničkou na 
torte sú potom bez debaty súboje s 
bossmi, ktorí vám svojou im- 
pozantnosťou dajú na známosť, že 
PS Vita je mocný hardvér, v ničom 
si nezadajúci s kolegom PS3. Suma 
sumárum, až na relatívne štan- 
dardnú hernú náplň som sa pri 
prechádzaní singleplayerovej kam- 
pane Resistance: Burning Skies 
výborne bavil a pokojne si ju dám 
o pár dní znova. 


Inak, ak ste to ešte z predchádza- 
júceho odstavca nepostrehli, tak 
titul beží na handhelde naozaj 
bezproblémovo, pričom nerobí mu 
problém plynulo fachčiť ani v mo- 
mente, kedy stojíte zoči voči 
obrovi o veľkosti paneláku. 
Našťastie, výbornému frame-ratu 
nepadla za obeť samotná kvalita 
vizuálu, ktorý sa bezosporu radí 
medzi to naj, Čo nám zatiaľ Vita 
bola schopná ukázať. Kriticky sa 
však musím vyjadriť na margo 
audio-zložky hry - nielenže je príliš 


%Výrobca: Nihilistic Software “Distribútor: SCE #Platformy: Playstation VITA 


#Multiplayer: áno "Lokalizácia: nie “Web: www.myresistance.net 

tichučkou, ale navyše má titul aj 
sústavné problémy s výpadkami 
hudby, čo z hľadiska budovania at- 
mosféry rozhodne kladne zhod- 
notiť nemožno. Pevne teda verím, 
že tento neduh autori čo najskôr 
odstránia patchom. Jo a aby som 
nezabudol - Burning Skies ob- 
sahuje aj kompetitívny multiplayer 
pre 8 hráčov (3 mody, 6 máp), 
ktorý síce na pár okamihov zabaví, 
ale žeby ma nejako výraznejšie o 
svojich údajne výnimočných kval- 
itách presvedčil, to povedať 
nemôžem. 


Ako som už spomenul v úvode re- 
cenzie, môj prvý dojem z Viťáck- 
eho Resistance rozhodne nebol 
dobrý a pokiaľ by som nebol 
človekom trpezlivým, zlomil by 
som nad ním palicu ešte pred tým, 
než by mi stihol ukázať všetky 
svoje tromfy. Našťastie, dal som 
titulu Šancu, za čo sa mi odvďačil 
vskutku výbornou a na žáner 
tradične návykovou hrateľnosťou. 
Burning Skies je teda prvou úspeš- 
nou FPSkou platformy PS Vita a 
pokiaľ ste fanúšikmi tohto žánra, 
nevidím dôvod, prečo by ste 
"vreckový" Resistance mali obísť. 
Jasné, nie je bohvieko nápaditý, ani 
originálny, ani dlhý - avšak je 
skvelo zábavný a to je to, o Čo tu 
ide v prvom rade! 


PLUSY 

+ hrateľnosť, variabilita levelov 
+ atmosféra 

+ zbrane a ich upgrading 

+ boss-fighty 

+ výborný vizuál 


MÍNUSY 

- chrobačné audio 

- amatérske menu 

- tuctový multiplayer 

Spôsob akým zabiť 


značku... 


AUTOR: Michal "MickTheMage" Nemec 

Mentálne pochody kravaťákov asi nikdy 
nepochopíme. Vlastne, chápeme ich veľmi 
dobre - čo šustí peniazmi to musí byť ten na- 
jlepší nápad na celom šírom svete. Napríklad 
tvoriť MMO hry na základe úspešných single- 
player značiek. Veľká novina, Elder Scrolls 
hra sa dočká svojho online sveta. Hlúposť je 
to! 


A nie je to preto, že nemám rád žáner MMO čo- 
hokoľvek príliš v láske. Je to jednoducho preto, pre- 
tože nemusí byť každá hra MMO a už vôbec sa 
každej hre nepodarí to v čo všetci dúfajú - napodob- 
niť úspech World of Warcraft. Nejde to, nepôjde to - 
zabudnite na to! Aby som to zbytočne nenaťahoval - 
dosť bolo MMO hier! 


Samozrejme, všetci chápeme prečo vydavatelia 
pasú po MMO hrách ako kravy po kvalitnej tráve. 
Veď kto by nevidel to množstvo dolárov a tú 
nekončiacu popularitu World of Warcraft. Každý by 
si rád zahryzol do tak výdatného koláča. Milióny 
ľudí hrajúcich jednu hru, hodiny ktoré sú títo 
nadšenci ochotní stráviť pri nej - to sa jednoducho 
nedá prehliadnuť. World of Warcraft je skrátka syn- 
onymom úspešnej MMORPG. A ostatní vydavatelia 
sa samozrejme snažia tento úspech nejakým spô- 
sobom napodobniť. Cestou Warcraftu a nijak inak! 
Stačí sa pozrieť okolo seba - máme tu Warhammer, 
Dungeons © Dragons, Conana, Final Fantasy a 
nechýba ani Lord of the Rings - MMO hry stavajúce 
na známych licenciách. Niektoré sú lepšie, niektoré 
zase horšie. V každom prípade sa však stavajú na 
úspechu WoWka. 


A viete čo? Elder Scrolls hry boli zaujímavé svojim 
svetom, tým, čo za ním stojí, ako je vystavaný a Čo 
ho robí svojským a zaujímavým. Nie všetky hry zo 
série boli absolútne dokonalé - občas sa nejaké tie 
väčšie, či menšie mušky našli, ale v konečnom 
dôsledku sa vždy jednalo o výborné hry. Hry, ktoré 
ponúkajú výborný hráčsky zážitok - pokiaľ ste ten 
typ hráča a viete sa k nej správne postaviť. Zážitok, 
ktorý v jej MMO verzii bude okresaný, nedokonalý a 
(podľa prvých náznakov) veľmi stereotypný. 
Jednoducho povedané, tá hra bude už len z princípu 
hlbá. Naznačujú to nie len prvé screenshoty, ale i 
samotné informácie o spôsobe hrania, rozdelení 
sveta a jednotlivých frakcií v ňom. Skrátka Zenimax 
si kope jeden hlboký hrob a pri katastrofickom 


scenári stiahne so sebou všetko. Elder Scrolls On- 
line bude len jeden malý, ale podstatný klinček do 
rakvy. 


Aby sme sa zase nepochopili zle - Elder Scrolls On- 
line zrejme nebude z princípu zlá hra. Naopak, 
pravdepodobne bude celkom v poriadku, aspoň na- 
toľko aby si našla nejakú základňu fanúšikov a ne- 
jakú tú komunitu. Dosť pravdepodobne veľmi rýchlo 
prejde na mód free2play (ak tak nebude koncipo- 
vaná od začiatku). Avšak bude to len priemer. Veď tá 
hra nedokázala zaujať ani svojim oznámením, ani 
prvými obrázkami a o nemastnom - neslanom trail- 
ery ani nehovoriac. Elder Scrolls Online sa bude 
celý čas krčiť v tieni svojich singleplayer súroden- 
cov a je dosť možné, že jej existencia neurobí 
značke dobré meno. Skôr naopak, môže jej to ešte 
výrazne ublížiť. 


Bethesda píli pod kvalitnou značkou konár, ktorý jej 
môže jedného dňa padnúť na hlavu. Potrebuje Elder 
Scrolls multiplayer v akejkoľvek forme? Odpoveď je 
jednoznačná - nepotrebuje. Iste, nejaký kooperačný 
mód á la Battlepsire by nejakej hre z tohto sveta 
neublížil, ale malo by to byť len spestrenie single- 
player hrania, nie náhrada a úplne nová cesta. 
Väčšina MMO hier totiž nedokáže zúžitkovať licen- 
cované svety. Chcete dôkaz? Conan, krásne kulisy, 
ale mizerná hra. Final Fantasy? A Star Trek Online, 
no, tu radšej pomlčíme - sú časti, ktoré sú zábavné 
hrať, ale stále si kladiete otázku - kam sa podel ten 
Star Trek. 


Skrátka ak si niečo Elder Scrolls Online vyslúžila, je 
to v mojich očiach titul najzbytočnejšia hra druhého 
desaťročia tohto storočia. 

Herný vývojár na 
Slovensku? Dafuag? 


AUTOR: Boris "Blade" Kirov 


BOO OB oOsso doo dovo ooo dc odo vodcov dososooo ce 


Ako sme na tom z hľadiska podpory tejto sféry podnikania? 


Veľmi dobre si pamätám na isté obdobie stredoškol- 
ského štúdia, kedy som túžil stať sa herným vývo- 
járom. V hlave som nosil (a stále nosím!) hromadu 
skvelých nápadov, o hrách som mal prehľad ako ži- 
aden iný kamarát z okolia a keďže som sa navyše aj 
podomácky priúčal programovaniu, moje vyhliadky 
na získanie jobu v oblasti game-developmentu boli 
na tú dobu naozaj svetlými. Vytriezvenie sa však 
dostavilo v momente, kedy som začal sondovať, aké 
sú možnosti dosiahnutia adekvátneho vzdelania a 
zodpovedajúceho zamestnania. Holt, postkomuni- 
stická minulosť našej krajiny mi skrátka ukázala 
svoju krutú tvár a tak zatiaľčo západ v oblasti dig- 
itálnej zábavy utešene napredoval, u nás napre- 
dovalo akurát tak bezostyšné rozkrádanie štátneho 
majetku. Dnes, viac ako 20 rokov po revolúcii, je 
situácia v našej milovanej republike z hľadiska 
vývoja informačných technológií o čosi lepšia, avšak 
v porovnaní s krajinami západného bloku sa stala 
ešte kontrastnejšou, než tomu bolo minule. My 
jednoducho nemáme ani školstvo, ani inštitúcie ba 
ani podnikateľské prostredie pripravené pre biznis, 
priamo súvisiaci s hrami. Myslíte si, že táram piate 
cez deviate? Čítajte ďalej a pochopíte, že až tak 
ďaleko od pravdy skutočne nie som. 


Zrejme najmenšiu konkurencieschopnosť v oblasti 
vývoja hier majú naši absolventi vysokých škôl. Síce 
tu máme hneď niekoľko univerzít so zameraním na 
informačné technológie (napr. Košická a 
Bratislavská FElka, FIIT a pod.), avšak krátkym 
preskúmaním anotácií jednotlivých študíjnych pro- 
gramov musí byť každému jasné, že tieto odbory 
produkujú síce vzdelaných, ale totálne nešpecializo- 
vaných ľudí. Skrátka, také "devky na všetko". 
Narozdiel od západného sveta nám totižto chýba 
užšia profilácia absolventov, ktorá by mladým ľudom 
umožnila byť profíkmi naozaj v jednej, konkrétnej 
oblasti. Kľudne vám odporúčam si teraz otvoriť nové 
okno av krátkosti si pozrieť študijne odbory niek- 
torých UK univerzít (tu máte jeden príklad - Abertay 
University). Vidíte všetky tie katedry, ústavy, odbory 
či fakulty (!), priamo zamerané na game-develop- 
ment? Nuž, v zahraničí je profesia herného vývojára 
výdatne podporovaná školstvom, takže pokiaľ sa 
chce človek vydať touto profesnou cestou, nemusí to 
riešiť -tak ako my- formou tzv. undergroundového 
samoštúdia. Radšej sa ani nepúšťam do kritiky 


našich všehovšudy dvoch VS, zameraných na 
grafický dizajn a výtvarne umenie... To by som tu 
musel použiť až príliš mnoho cenzúry! 


Druhý kameň úrazu - podnikateľské prostredie. Ži- 
jeme v krajine, kde poctivý živnostník či podnikateľ - 
pokiaľ nie je nejakým zahraničným investorom- 
nemá od štátu absolútne žiadnu podporu. Daňový 
systém, zameraný na ožobračovanie tých, čo poctivo 
makajú, totižto nedáva priestor na vytvorenie pod- 
mienok, v ktorých by mohla firma zdravo prosper- 
ovať. Laicky povedané - štát bije toho koňa, ktorý 
ťahá. Darmožráči a iné živly krajinu cicajú ako také 
pijavice, ty, pracujúca trieda, si poctivý a hlúpy a 
tak veselo plať. Neviem ale čo som mal možnosť vi- 
dieť v západných krajinách, tak práve subjekty, 
prispievajúce do rozpočtu, mali od štátu hneď 
niekoľko daňových výhod a úľav, aby aspoň takýmto 
spôsobom boli kompenzované za to, že solidárne 
prispievajú na blaho všetkých - aj tých lajdavých. U 
nás je tomu naopak - férovým jednaním a 
odvádzaním miliardy stupídnych daní sa firma od 
štátu dočká maximálne tak vyhrážok či exekútorov, 
pretože akosi zabudla odviesť novú dan XYZ, ktorá 
vošla do platnosti len pred týždňom a keďže nez- 
nalosť zákona neospravedlňuje, musí byť takáto 
firma disciplinárne potrestaná. No a povedzte mi 
teraz, či by ste chceli v takomto chorom systéme 
podnikať... to by ste museli byť naozaj blázni, ak by 
ste sa dnes do niečoho podobného pustili. Blázni, 
alebo miliardári, alebo kamaráti niekoho vo "ve- 
dení!" štátu... 


Ruka v ruke s totálne nepriateľským podnikateľským 
prostredím ide aj celkový stav republiky, v akej ži- 
jeme. Korupcia, klientelizmus, kamarádkšefty, nízke 
mzdy, archaické školstvo, vysoká nezamestnanosť, 
skepsa a beznádej. Holt, Slovensko je síce krásna 
krajina, ale pokiaľ sa snažíte všetko robiť čestne, tak 
sa vám v nej žije totálne na hovno. Ak teda nejaký 
mladý človek nebodaj aj skončí štúdium blízke 
game-developmentu, musí chtiac nechtiac hľadať 
svoje uplatnenie niekde inde. Je to smutné, ale keď 
raz vlastný štát (a dokonca vlastný ex-minister) vy- 
háňa (!!) schopných ľudí do zahraničia, niečo v 
onom štáte naozaj nie je v poriadku. Chcel by som 
byť v tejto veci optimistický, ale ono sa to nedá - v 
súčasnosti fungujúci štátny aparát tu ešte na dlhé 


roky neveští nič iné, než biedu a 
život, ktorý v zahraničí bez diskusií 
označujú pojmom živorenie. 


Možno sa teraz pýtate, či je vôbec 
nejaká možnosť presadiť sa v oblasti 
hier bez toho, aby bol človek 
donútený opustiť túto krajinu. Nuž, 
aspoň v tejto veci vám môžem dať 
kladné stanovisko. Tak ako sme 
svedkami masívneho rozmachu 
zahraničných indie-štúdií, tak isto 
môžeme byť svedkami úspechu 
malého vývojárskeho domu, hrdo sa 
hlásiaceho k našej krajine. Potenciál 
dobrého zárobku vidím aj v oblasti 
mobilných hier, resp. titulov 
určených pre mobilné zariadenia - 
vývoj takýchto projektov zväčšia nie 
je ani z kilometra tak náročný ako 
vývoj full-blown PC/konzolovej 
záležitosti (minimálne teda po 
stránke ľudských zdrojov a financií), 
takže si ho môže pokojne dovoliť aj 
zanietená parta hráčov, majúca nie 
len dostatok dobrých nápadov, ale 
aj dostatok tvorivých skillz. Ak teda 
nebodaj uvažujete nad tým, žeby ste 
sa vrhli do kolotoča zvaného game- 
developlment, rozhodne hneď 
neleťte do zahraničia - je veľká 
šanca, že pokiaľ pozháňate schop- 
ných ľudí, môžete sa v tejto sfére 
presadiť aj bez toho, aby ste museli 
opúšťať domov. Pre mňa by to zas až 
taký problém nebol (konieckoncov, 
ako poctivý, ctihodný občan sa v 
tejto krajine cítim skôr ako nepri- 
ateľ štátu), avšak istotne sa nájde 
mnoho jedincov, ktorí na SkovaKIU 
nedajú dopustiť. Moja rada je ale 
cez to všetko jednoznačná - Fuck 
Slovakia - keď si vás krajina neváži, 
nemá zmysel ju podporovať! 

Neustále pripojenie 
na sieť — okovy pre 
budúcnosť. 


AUTOR: Michal "MickTheMage" Nemec 


Oto vdovcov ovo do vovodo do osoovodcdcdodosvooovcdcdcodovoce 


Byť stále online keď si chce človek zahrať svoju hru je ten najhlúpejší nápad, ktorý kedy niekoho 
v hernom priemysle napadol. Ono sa niet čomu diviť, Blizzard sa síce môže na povrchu tváriť ako 
sympatická firma, ale vkonečnom dôsledku je to tiež len súčasť nenažranej korporácie a svojim 


spôsobom avatar Zla. Alebo nie? 


Lenže toto zamyslenie by nemalo byť o Blizzarde. To 
už len aj ja používam zákernú taktiku veľkých 
herných korporácií. Alebo čosi také. Aj keď, na 
druhej strane, má na svedomí dnešnú tému práve 
hra od tejto spoločnosti. Byť neustále online. Nie je 
to nič iné ako ďalšie otravné DRM. I keby sa vám 
niekto snažil nahovoriť, že je to najnovšia featura 
jeho hry, nie je to pravda. Skrátka je to systém ako 
zabrániť tzv. pirátstvu, o ktorom si nenažraný man- 
ažéri myslia, že im siaha na ich nové Porsche v 
garáži. Veľmi pravdepodobne. Vlastne, v konečnom 
dôsledku je jediná výhoda neustáleho online pripoje- 
nia len neustále online pripojenie... Teda, výhoda, 
ktorá hrá do karát práve takejto spoločnosti. Och, 
samozrejme, zabúdam na nové, skvelé vlastnosti 
hry, ktoré nás spoja s celým svetom, kamarátmi, 
nepriateľmi, Červenou armádou a veľkým biznisom 
s hráčskym materiálom - veď keď už prebieha 
ilegálne, tak je lepšie podojiť vlastnú hru. Nič proti. 
Zarábať sa musí a keď sú ľudia ochotní platiť za 
úplnú hovadinu, tak nevidím dôvod prečo im ju 
nedať. Ostatne, každí sme si strojcom svojho šťastia. 
Potiaľto je všetko v poriadku - na prvý pohľad. Ak 
chceme z ľudí ťahať peniaze, musíme to urobiť cez 
našu službu, ktorá bude integrovaná priamo do hry. 
Chceš niečo, musíš mať vysokorýchlostné pripojenie 
do internetu, ktoré bude neustále bežať. Ono, veď aj 


tvoji kamaráti budú stále online. Virtuálny kontakt 
je veľmi dôležitý, on totiž obohacuje našu hru o 
ďalšie skvelé prvky. Akože. Všetky tieto kvázi poz- 
itívne vyjadrenia a vplyvy na vašu hru však majú za- 
kryť to, že sa vkonečnom dôsledku jedná len (a len) 
o zvrhlý spôsob DRM. Nechajme teraz bokom mar- 
ketingové prehlásenia, akože vynálezy o inte- 
grovanom obchode s hráčskymi predmetmi a inými 
hlúposťami. Čo ak ma tento online aspekt hry vôbec 
nezaujíma? 


V tom prípade si hru nezahrám. Nie je pre mňa 
určená a nemusí ma ďalej trápiť. Problém je 
vyriešený. Lenže, to je jedna skupina hráčov. Tá 
druhá by si aj rada zahrala, ale nemá stabilný 
prístup na internet. Táto skupina má rovnako smolu, 
pre spoločnosti je to len skupina chudákov, ktorá im 
nemá čo ponúknuť - nemáš internet, neexistuješ. 
Nevadí, že prídu o pár dolárov zisku, veď ich hru 
nikto nemôže poriadne pirátiť, tak čo! Alebo...? Kde 
je tu logika, naozaj netuším, ale zrejme to naozaj nie 
je veľký problém a hlavne veľká strata. Podľa 
všetkého bude natoľko bezvýznamná, že sa skrátka 
spoločnosti neoplatí sa ňou zaoberať. Pretože zisky 
z ich straty nahradia nejaké tie mikrotransakcie, či 
podobný vnútro-herný obchod. Hry sú z tohto po- 
hľadu jednoznačne tvrdý obchod, ktorý nemá iné 
ambície ako zarábať veľký balík peňazí. Vzťah hráč - 
hra je len klasickým, kapitalistickým vzťahom 
zákazník - predávajúci, kde si však (napočudovanie) 
často predávajúci svojho zákazníka vôbec neváži. 
Zaujímavé je, že viných obchodných odvetviach by 
sa to obchodníkovi veľmi rýchlo mohlo vypomstiť, 
zatiaľ čo vtom hernom stále (v mnohých prípadoch) 
prevláda neúcta k zákazníkovi, bez väčších 
negatívnych dopadov. Aj keď - treba hneď dodať - 
nájde sa aj fungujúci vzťah a problémy, ktoré to 
môže hernej spoločnosti priniesť. V prípade Bliz- 
zardu sa však jeho zákazníci správajú ako zombies 
túžiace po čerstvom mozgu a nevidiace pri tom nič 
iné ako ten kus šťavnatej kôry mozgovej. Ale ako 


som už napísal, je to vzťah zákazník 
- obchodník a v tomto prípade 
rozhodujú peňaženky zákazníkov. 
Nie je na tom nič zle, avšak mám 
tendenciu sa na hry pozerať ako na 
tvorivú zložku súčasnej kultúry a 
nie ako spotrebný tovar (i keď v 
mnohých odvetviach sa to už dnes 
nevylučuje - bohužiaľ). 


Vzťahu hráč - hra ako kultúrny arte- 
fakt, však už pohľad na neustále on- 
line pripojenie a jeho kritická 
nutnosť, toľko neprospieva. Takáto 
hra sa totiž už zo svojej podstaty 
bráni akémukoľvek uchovaniu do 
budúcnosti. Takúto hru nebude 
možno jednoducho uchovať a pre- 
dovšetkým hrať ak skončí doba jej 
životnosti. Hry sú už istý Čas 
súčasťou nášho kultúrneho 
dedičstva. Avšak ako produkt dig- 
itálnej doby sú i veľmi zraniteľné a 
dokážeme veľmi rýchlo o ne prísť. Je 
isté, že internet tak rýchlo 
nezmizne, tak prečo by sme sa mali 

o hry závislé na neustálom pripojení 
báť? Nemuseli, ale ak uvažujeme o 
hrách, o ich uchovaní, mali by tu 
byť, aby mapovali a reprezentovali 
istú dobu vo vývoji ľudskej 
spoločnosti, istú Časť jej kultúry. 
100 rokov, 200 rokov, či tisíce. Čím 
by si to malo také Diablo 3 zaslúžiť, 
pýtate sa určite mnohí. Kvalitami 
určite nie. Lenže z iného uhla po- 
hľadu, je Diablo fenomén, ktorý mal 
na hry a ich vývoj istý dopad, preto 
je jedným z klasických kandidátov 
na uchovanie do budúcnosti. Avšak 
rôzne spôsoby DRM (akým je i 
neustále online pripojenie) budú 
toto uchovávanie stále viac sťažovať 
a klásť podobným snahám prekážky 
pod nohy. Dnes to nevadí. Za 
niekoľko rokov to už bude iný prob- 
lém. Áno, existujú tu rôzne 
náhradné riešenia, emulácie, či 
tvrdé cracky, avšak v každom prí- 
pade sú to zásahy do „prirodzenej 
existencie“ hry a jej kódu. 


Môžem si dnes zahrať 20 rokov 
starú hru, celkom bez problémov - 
ak mám k tomu príslušný hardware. 
Viem však s istotou povedať, že 
dnešné hry, ktoré stavajú na 
takýchto agresívnych DRM 
ochranách (vrátane Steamu) bude 
oveľa problematickejšie znovu spo- 
jazdniť - ak sa to vôbec podarí bez 
vonkajších zásahov. Je to problém, s 
ktorým sa mnoho kurátorov a 
archivárov stretáva už i dnes, lenže 
do budúcnosti (ktorá je stále viac 
digitálna) to bude problém ešte 
pálčivejší. Možno vďaka podobným 
zásahom a DRM výmyslom v budúc- 
nosti úplne zanikne i retro hranie. 
Možné je všetko. Ale kým sú hry pre 
korporácie len biznis, tak sa vlastne 
ani nie je o čo strachovať. Koho by v 
budúcnosti zaujímal nepotrebný, 
spotrebný tovar? Problém je 
vyriešený, vitaj neustále pripojenie 
single-player hry na internet! 

Hacking je úžasná zábava! 


AUTOR: Boris "Blade" Kirov, 


Ako ma jedna relatívne neznáma hra totálne odrovnala... 


Bola to vec absolútnej náhody - v rámci čistenia 
disku (príprava na Diablo 3) som medzi nainštalo- 
vanými programami narazil na čosi, Čo nevyzeralo 
ani ako hra, ba ani ako akýkoľvek iný, ľahko identi- 
fikovateľný softvér. Uplink, aplikácia, ktorá sa 
nachádzala hneď pod Steamom, totižto na prvý po- 
hľad príliš dôvery nevzbudzovala a dokonca som na 
krátko chytil paniku, Či sa náhodou nejedná o ne- 
jaký adware, spyware či iný "hack-ware". Chvíľku 
teda na shortcut ikonku len tak čumím a uvažujem, 
čo jej spustenie vyvolá . Samozrejme, ako u každého 
jedinca rodu homo sapiens, aj u mňa túžba zistiť, o 
čo sa jedná, po čase vyhráva a tak behom sekundy 
onu aplikáciu spúšťam. V daný okamih si ale neuve- 
domujem, že práve Uplink sa na niekoľko ďalších 
dní stane mojim novým objavom, od ktorého sa 
budem naozaj len veľmi ťažko odtrhávať. 


Ok, späť k onej appke. Po jej spustení ma obrazovka 
víta z okienkom pre prihlásenie užívateľa. WTF je 
asi jediné, čo ma v daný okamih napadá. Krátkym 
prezretím celého interfaceu ale zisťujem, že som tu 
už zrejme bol, nakoľko mi aplikácia dáva možnosť 
použiť už uložené konto. Klikám teda na predvolenú 
možnosť a po štýlovom "akože loadovaní" ma víta 
menu, ktoré jasne dáva na známosť, že sa jedná o 
hru. Hru, u ktorej ale nenájdem žiadne grafické 
prvky, typické pre tituly súčasnosti. Užívateľské 
rozhranie totižto zo všetkého najviac pripomína ne- 
jaký tabuľkovo-textový softvér, určený na vykoná- 
vanie analýz či testov. Jedinou výnimkou rozhrania 
je mapa sveta, ktorá mi však až na desiatky "bodov", 
vyjadrujúcich s najväčšou pravdepodobnosťou počí- 
tačové servery a hot-spoty (aspoň niektoré z nich sú 
tým pojmom označené), zatiaľ nedáva žiaden zmy- 
sel. Každopádne ale, v titule sa začínam pomaly ori- 
entovať a po zbežnom preskúmaní panela nástrojov 
a aplikácii vnom nainštalovaných prichádzam k ná- 
zoru, že Uplink je hrou, simulujúcou prácu hackera. 
Kde inde totižto nájdete toolsy ako decrypter, de- 
cypher, IP Probe či password cracker? 


V okamihu zistenia pravdy sa preto logicky, s 
obrovským záujmom a nadšením, vrhám do prvej 
prieskumnej misie - kliknutie na server, ktorý mám v 
zozname ďalších prípojných bodov označený ako 
dôležitý, ma privádza na stránku, ponúkajúcu široké 
spektrum aktivít. Okrem newsiek z prostredia hack- 
erského undergroundu tu mám možnosť mimo iného 
si zakúpiť nie len nový hackerský softvér, ale taktiež 
aj hardvér, bez upgradu ktorého by som zrejme 
nemal šancu niektoré obtiažnejšie "prácičky" 
dokončiť načas. Samozrejme, nakoľko som v daný 
moment chudobný ako kostolná myš, vyberám si 


záložku "missions" a volím si job, v rámci ktorého 
mám nejakému chlapíkovi doplniť najvyššie dosiah- 
nuté vzdelanie o titul z psychológie. Otváram si teda 
mapu sveta a preskakovaním (rozumej klikaním) z 
jedného dostupného serveru na druhý si zabezpeču- 
jem dostatok času na to, aby som stihol prácu 
dokončiť ešte pred tým, než ma bezpečnostné 
zložky vystopujú. 


Hacking do databázy je relatívne jednoduchý a 
nebyť spustenia trace trackera, ktorý signalizuje 
stupeň môjho odhalenia, išiel by password breaker 
nepomerne rýchlejšie. Našťastie, nakoľko ide o 
jednu z prvých misií, je záujem o moje vniknutie do 
systému zložkami ochrany dát relatívne prehliadaný 
a preto vcelku bez stresu mením údaje tak, ako boli 
uvedené v zadaní misie. Po skontrolovaní správnosti 
zmien sa od nabúraného serveru disconectujem, 
odosielam firme mail a ta mi na otočku posiela 1300 
dolárov. Hovorím si, za pár minút prácičky naozaj 
slušné cash. Natešený z celkovej komplexnosti ale 
pritom užívateľskej prívetivosti hackingu, nasledujú- 
cich niekoľko dní postupne riešim čoraz ťažšie a 
ťažšie úlohy (sledovanie finančnej transakcie, niče- 
nie databáz, rýpanie sa v policajných záznamoch, 
sledovanie iných hackerov a pod.) a bavím sa tak, že 
Diablo 3 nemá šancu. V tom však z ničoho nič 
nastáva zlom - je presne piatok, 14.00 a ja dostávam 
mail, ktorý tvrdí, že som bol vystopovaný a že týmto 
moja práca končí. Darmo sa snažím nájsť spôsob, 
ako túto udalosť obísť - hra ma jednoducho k 
hackingu už nepustí. Vo vzduchu tak ostáva visieť 
nie len nedokončený upgrade môjho systému, ale aj 
nedoriešená "príbehová" línia, sľubujúca naozaj zau- 
jímavé kyberpunkové rozuzlenie. 


Pýtate sa čo sa stalo? Nuž, dôvod je triviálny - akosi 
som v zápale toho hackingu zabudol za sebou za- 

vole Prínt Identificatiom 


miesť stopy (zmazať logy) a tie 
neskôr poslúžili príslušným "pá- 
tračským" orgánom k môjmu 
vystopovaniu. Poučený z tejto fatál- 
nej chyby, zakladám si nový účet a 
zahajujem hackovanie, tentokrát 
ošetrené aj o moju bezpečnosť. 
Popritom sa ale nemôžem zbaviť 
údivu nad tým, na čo všetko autori 
pri dizajnovaní hry mysleli. Po 
ďalšej približne hodinovej seanse 
teda hru vypínam a vydávam sa po 
stopách štúdia, zodpovedného za 
tento bezosporu unikátny herný 
skvost. Zistením, kto má túto hru na 
svedomí, je mi ale už všetko jasné - 
Introversion Software, štúdio, zod- 
povedné za také parádičky ako Def- 
con: Everybody Dies či Darwinia, 
totižto ešte žiadnu tuctovú a 
"bežnú" gamesu nevyprodukovalo a 
tak im na znak dobrej vôle posielam 
cez donations pár eur, aby vo svojej 
nesmiernej originálnej a nápaditej 
produkcii za žiadnych okolností 

nepoľavilo. 


Aj napriek tomu, že tieto pondelňa- 
jšie témy prevažne slúžia na 
oboznámenie vás, čitateľov, s našimi 
názormi na margo významných 
udalostí zo sveta gamingu, po ab- 
solútnom pohltení titulom Uplink 
som sa s vami o toto moje neskrý- 
vané herné nadšenie musel chtiac 
nechtiac podeliť. Ak teda v aktuál- 
nej záplave rozličných herných 
odvarov a derivátov hľadáte niečo 
NAOZAJ netradičné, neberte ani 
FEZ, ani Minecraft... ba ani Botan- 
icu - voľte Uplink. Garantujem vám, 
že niečo podobné ste doteraz ešte 
istotne nehrali! A teraz ak ma os- 
pravedlníte, musím sa ísť "nabúrať" 
do jednej mimoriadne dobre 
zabezpečenej databázy. Držte palce, 
nech to nezmrvím! Blade... discon- 
nected.... 

Hardware 
ARCTIC Accelero Xtreme III - 


Extrémny VGA chladič 


Práce na ňom skončili a produkt 
tak mohol zamieriť smerom na ob- 
chodné pulty. 


Pokiaľ potrebujete nový chladič pre 
svojho obľúbeného grafického 
miláčika, mohli by ste sa napríklad 
obzrieť za novým chladiacim počinom 
Accelero Xtreme 111, ktorý pripravila 
spoločnosť Arctic. Jeho hlavnou domé- 
nou je nielen široká modelová kompat- 
ibilita, ale aj účinnosť. Tento cooler 
totižto podľa slov výrobcu sľubuje 
ochladiť 300 Wattov tepla (!). Informá- 
cia samozrejme udáva maximálnu ka- 
pacitu chladenia. 


Je tak predovšetkým vhodný pre tie 
najvýkonnejšie grafické karty, ktoré sa 
momentálne nachádzajú na trhu. 
Skladá sa z troch ventilátorov s 
rozmerom 92 milimetrov, vyše os- 
emdesiatich hliníkových rebier (presne 
by sme ich tu našli 84) a piatich heat- 
pipes s priemerom 6 mm. Ventilátory 
disponujú fluidnými dynamickými 
ložiskami. 


Otáčky ventilátora sú pritom PWM 
regulované v rozsahu od 900 do 2000 
otáčok za minútu (RPM). Firma Arctic 
spomína skíbenie efektivity chladenia 
s „tichosťou“, pričom udáva hlučnosť 
na 0.5 Sone. Chladiaci výkon je pod- 
porený aj teplovodivou pastou MX-4, 
ktorá je už, ako sa píše na oficiálnych 
stránkach produktu, vopred apliko- 
vaná. Ide o pastu obsahujúcu látku, 
ktorá urýchľuje proces tepelného rozp- 
týlenia, čo taktiež napomôže v udržaní 
optimálnej teploty grafickej karty. 
Treba však spomenúť aj prítomnosť 
setu 31 RAM a VR pasívov. 


Chladič váži 653 gramov, má rozmery 
288 (dížka) x 104 (šírka) x 54 (výška) 
milimetrov. Rozmery s obalom sú 
potom 292 (d) x 110 (š) x 60 (v) mm, 
celková váha je 1,1 kg. Medzi ďalšie 
známe údaje patrí informácia o prúde / 
napätí — 0.12A / 12V a spotrebe en- 
ergie o hodnote 4.32W. 


Poznáme i možnosti kompatibility. Tá 
sa vzťahuje ako na produkty AMD 


Radeon, tak aj na NVIDIA. Nová gen- 
erácia chladenia Accelero Xtreme pod- 
poruje Radeony 7870, 7850, 6970, 
6950, 6870, 6850, 6790, 5870, 5850, 
5830, 4890, 4870, 4850, 4830, 3870 a 
3850. V druhom prípade sa jedná pod- 
poru grafík nVidia GTX 680%, 670, 
580, 570, 560Ti, 560 SE, 560, 5507I, 
GTS 450, 250, 240 (OEM), 150 (OEM), 
GT 130 (OEM), 9800 GTX+, 9800 
GTX, 9800 GT, 9600 GT, 9600 GSO 
512, 9600 GSO, 9500 GT (not LP), 
8800 Ultra (G80), 8800 GTX (G80), 
8800 GTS 512 (G92), 8800 GTS (G92), 
8800 GTS (G80), 8800 GT, 8800 GS 
(9600GS0), 7900 GTX, 7800 GTX 512, 
7800 GTX, 7800 GT. 


V súvislosti s podporou grafických ka- 
riet však treba upozorniť na určité 
výnimky kompatibility, ktoré by ste si 
pred zakúpením mali overiť. 
Odporúčame pre istotu nazrieť na 
výkres obmedzenia výšky. Predaj pro- 
duktu Accelero Xtreme III je pod- 
porený skvelou šesťročnou zárukou. 
Dostupný je už teraz za odporúčanú 
maloobchodnú cenu 90,41 EUR bez 
DPH. Výrobca sa tak evidentne držal 
extrémov po každom ohľade. 


Hardware 

"v Av 
tyzdňa 
V dvadsiatom hardvér týždni si na 
svoje prišli nielen fajnšmekri, ale i 


po grafickom výkone nenásytní uží- 
vatelia. 


Pokiaľ máte radi nereferenčné kompo- 
nenty, možno vás zaujme jedna z 
dvoch najnovších grafických kariet, 
ktoré sa počas predchádzajúceho 
týždňa predstavili. Prvou grafikou bol 
továrensky pretaktovaný kúsok 
menom POV GeForce GTX 680 EXO, 
ktorý pre nás „navarila“ spoločnosť 
Point of View. Najdôležitejším údajom 
je hodnota frekvencie jadra, ktorá v 
režime využitia technológie NVIDIA 
GPU Boost dosahuje 1176 MHz. Ob- 
sahuje 1536 CUDA jadier, 256bitovú 
pamäťovú zbernicu a pamäťovú záleži- 
tosť zaisťuje 2 GB GDDR5 pamäť s tak- 
tom na 6008 MHz. 


Ovos odovvooddosovo do soc dovoocvoocdovocce 


Nájdeme tu zobrazovacie výstupy ako 
dva DVI, jeden HDMI a DisplayPort. 
Ďalšou hlavnou doménou je chladenie, 
ktoré nahradilo to referenčné. Na- 
jnovšie tak karta Point of View GeForce 
GTX 680 EXO disponuje chladičom od 
firmy Arctic. Chladenie samotné potom 
pozostáva z troch ventilátorov. 


Nasledovalo vcelku veľké predstavenie 
nového procesorového chladiča Hyper 
412 Slim od Cooler Masteru, vhodného 
vďaka kompaktným rozmerom pre- 
dovšetkým pre socket LGA 2011. Nový 
CPU chladič dostal do vienka okrem 
iného aj technológiu s využitím heat- 
pipes - Continuous Direct Contact, no 
treba vyzdvihnúť i dvojicu tenkých ven- 
tilátorov, pre ktoré je možné inštalovať 
pamäte na oboch stranách. 


Jeho rozmery sú 132 x 106 x 160 mm, 
váži 538 gramov (jedná sa však o čistú 
hmotnosť chladiča, čiže bez ventilá- 
torov). Ventilátory majú 120 mm 
rozmer, hrubé sú iba 15 mm. Ich pra- 
covná rýchlosť je 500 - 1600 RPM 
(PWM) + 10%, disponujú hlučnosťou 8 - 
30 dBA. Nesmie chýbať ani informácia o 
kompatibilite. Chladič Cooler Master 
Hyper 412 Slim tak podporuje Intel 
Sockety LGA 2011 / 1366 / 1156/1155 
1775 a AMD Sockety FM] / AM3+ / 
AM3 / AM2+ / AM2. Má naplánovanú 
dostupnosť na začiatok júna, pričom 
jeho odporúčaná cena je 39,95 €. 


V súvislosti s predošlým ešte dodávame, 
že spoločnosť Cooler Master oznámila 
tri nové teplovodivé pasty, ktoré sa 
navzájom odlišujú nielen farebne, ale aj 
po stránke účinnosti. Prvá pasta sa volá 
účinnosť z tejto trojice. Druhá, IC Es- 
sential E1 je šedá a má stredne účinnú 
tepelnú vodivosť, no a najlepšie obstála 
pasta IC Essential E2. Má teda najlepšie 
vlastnosti a je zafarbená zlatou farbou. 
Rovnako ako aj menovaný chladič, aj 
tieto pasty budú dostupné začiatkom 
júna. 


Na záver dávame do pozornosti novú 
grafickú kartu, ktorú si pod označením 
Radeon HD 7770 Vapor-X OC Edition 
pre nás pripravila spoločnosť Sapphire. 
Ide, ako názov napovedá, o OC (pretak- 
tovanú) verziu, pripravenú zaujať 1 GB 
DDR5 pamäťou s taktom na 1300 MHz 
(efektívne 5,2 GHz) a frekvenciou jadra 
(GPU) o hodnote 1100 MHz. Ponúka dva 
DVI výstupy (DVI-I a DVI-D), HDMI a 
jeden DisplayPort. Zaujímavosťou je prí- 
tomnosť APP Acceleration, ktorý môže 
zvýšiť výkon rade aplikácií, teda aj pri 
hraní hier. Prítomnosť technológie AMD 
Eyefinity je samozrejmá. 


OV O OSO OVOS OVOS BOBO SBOtdVdV Oco ovddcoodododcco 


SNPEFUANEIE 
VO TITO 


